7 Rancangan Kerajaan Negeri Perak Bagi Bangunkan Industri & Ekonomi Esports

Perak berhasrat bangunkan siri tournament esports, infrastruktur, sistem ekonomi esports serta pantau dan kuatkuasa ekosistem esports – jadi contoh buat negeri lain!

Malam tadi, beberapa pihak-pihak berkepentingan dalam esports, badan-badan kerajaan, kelab-kelab esports universiti dan kolej serta media-media esports telah dijemput menghadiri satu sesi sembang bersama YB Howard Lee, Pengerusi Jawatankuasa Pembangunan Belia dan Sukan Negeri Perak.

Korang boleh tonton keseluruhan perbincangan malam tadi di rakaman livestream di bawah:

Dalam perbincangan ini, YB Howard mewakili Kerajaan Negeri Perak telah mengumumkan dan menggariskan rancangan mereka bersama PASAK (Perbadanan Aspirasi Anak Perak) dalam membangun dan menggerakkan industri esports peringkat negeri dan seterusnya peringkat kebangsaan.
Berikut adalah beberapa perkara utama yang dibangkitkan:
1. Perak Mahu Membangun Bersama Esports
Bagi memaju dan memeriahkan Perak sebagai destinasi kerjaya dan ekonomi pilihan anak-anak Perak, Kerajaan Negeri Perak melalui PASAK akan membangunkan sektor ekonomi tenaga muda yang turut melibatkan pembangunan industri dan ekonomi esports.
2. Pusat Aktiviti Pemuda Seluruh Perak
Dalam perbincangan semalam, PASAK menggariskan pembangunan infrastruktur pusat aktiviti pemuda (youth hubs) di serata Perak yang lengkap dengan skrin besar dan capaian internet bagi menganjurkan acara dan tournament esports setiap hujung minggu. Tiada tarikh spesifik bila ini akan dilaksanakan nanti.
3. Pelan Pembangunan Esports Perak
Pelan pembangunan esports Perak telah dibentangkan yang akan menumpukan perhatian kepada 3 aspek:
i – Pembangunan gaya hidup muda yang meriah; pelaksanaan tournament esports, infrastruktur esports dan kesihatan mental muda-mudi
ii – Pembangunan ekonomi muda yang mampan; pembangunan ekonomi esports, peluang kerjaya esports, pesta perdagangan dan perniagaan esports, penyelarasan industri esports di Perak
iii – Pembentukan majlis esports Perak; membangun dan mengawalselia pembangunan dan perjalanan aktiviti esports di Perak
4. Sistem Perlesenan Pusat Gaming Esports Dan Studio Gaming Esports
Perwakilan daripada Majlis Bandaraya Ipoh (MBI), Majlis Esports Perak, serta Pihak Berkuasa Tempatan akan dilibatkan dalam penubuhan Jawatankuasa Perlesenan. Jawatankuasa ini akan memudahcara dan memastikan proses pendaftaran lesen operasi pusat esports berdaftar adalah mudah dan selaras dengan agenda dan garispanduan esports Kerajaan Negeri.

5. Rancangan Aktiviti Esports Perak
Timeline gerak kerja pembangunan esports di Perak turut dikongsikan semalam.
24 Ogos
Sesi sembang bersama pihak-pihak berkepentingan dalam esports, badan-badan kerajaan, kelab-kelab esports universiti dan kolej serta media-media esports
21 – 22 September
Aktiviti esports di SUKMA 2018 di Perak.
Disember 2018
Persidangan Ekonomi Esports Perak.
Januari 2019
Pembentukan Majlis Esports Perak – khabarnya akan bernama Perak Esports Profesional Association (PEPA).
Januari – Mac 2019
Tournament peringkat daerah – 3 dari 12 daerah didahulukan; Kinta, Sitiawan & Tanjung Malim. Tahun 2020, daerah lain yang telah bersedia akan disertakan.
April – Oktober 2019
Tournament peringkat negeri
2020 dan seterusnya…
Tournament peringkat kebangsaan, pertandingan antara negeri-negeri yang diwakili pasukan esports profesional masing-masing.
6. Acara Esports Akan Diadakan di SUKMA 2018 Perak
Aktiviti esports di SUKMA 2018 Perak ini bukanlah pertandingan dengan prizepool atau sumbangan mata ke SUKMA. Sebaliknya pertandingan ini lebih bersifat pertandingan demonstrasi yang khabarnya akan melibatkan sebuah pasukan esports profesional dari game bergenre MOBA. Game apa? Sama-sama kita tunggu dan lihat.
7. Bandar Sukan Bersepadu Dengan Kemudahan Esports Akan Dibangunkan Di Ipoh, Perak
Kompleks Sukan Majlis Bandaraya Ipoh kini menempatkan stadium badminton, stadium squasy, stadium pingpong, gimnasium, pusat akuatik bertaraf dunia, padang ragbi lengkap dengan astaka, Stadium Perak, Stadium Indera Mulia, stadium hoki, velodrom, Majlis Sukan Negeri dengan Unit Sains Sukan.
Menurut YB Howard Lee, Kerajaan Negeri Perak dalam tempoh pentadbiran mereka akan menjadikan Kompleks Sukan ini menjadi Bandar Sukan Bersepadu lengkap dengan kemudahan khusus bagi acara esports. Maklumat lanjut mengenai saiz dan kemudahan yang akan ada belum diumumkan lagi.

Tahniah diucapkan kepada YB Howard Lee dan Kerajaan Negeri Perak kerana memperkasakan aspirasi esports negara. Kitorang di JomGaming berharap lebih banyak maklumat dan rangkakerja dapat dikongsikan bagi memastikan pembangunan esports di Perak berjalan dengan lancar serta memenuhi kehendak dan kemahuan komuniti esports itu sendiri.
Semoga negeri-negeri lain mula membuka mata dan menggerakkan perlaksanaan agenda esports negeri masing-masing bagi menjayakan agenda esports kebangsaan akhirnya nanti.


Khabar Angin Mengatakan Assassin’s Creed Seterusnya Di Rom, Watch Dogs 3 Di London

Assassin’s Creed Odyssey merupakan game paling baru dalam francais ini, yang mana ia telah dilancarkan pada Oktober 2018.

Semestinya, setelah satu game Assassin’s Creed dikeluarkan, khabar angin tentang Assassin’s Creed seterusnya pasti akan bermula. Dan kita sudah ada laporan yang mendedahkan beberapa info, bukan sahaja tentang Assassin’s Creed seterusnya, tetapi turut ada info-info tentang Watch Dogs 3.
Info ini dinaikkan oleh Anonymous di Fireden (via GameRant), dan korang boleh bacanya di bawah:
– Tiada game Assassin’s Creed pada tahun 2019. Ubisoft akan keluarkan Watch Dogs 3 pada tahun ini
– Watch Dogs 3 akan menggunakan latar belakang London
– Fokus kepada senjata api yang lebih kecil serta pisau untuk kombat dengan gameplay yang lebih dalam menggodam
– Karakter baru yang membenarkan pemain memilih sama ada wanita atau lelaki dengan jalan cerita yang sama

– Namakod untuk Assassin’s Creed seterusnya ialah “Legion”, akan dilancarkan pada 2020 di konsol generasi kini dan seterusnya
– Guna latar belakang Rom, Itali pada akhir pemerintahan Marcus Aurelius dan semasa kepayahan yang dilalui oleh anaknya Commodus dan pada tahun 5 Maharaja
– Bermain sebagai Cassius atau Lucia, keturunan dari karakter dalam Origins dan Odyssey
– Seperti juga dalam Odyssey, akan membawakan fungsi pemilihan keputusan dan elemen RPG yang berat serta jalan cerita yang sama
– Map akan fokus di tanah besar Itali serta bahagian kecil Gaul dan Jerman seperti Libya dalam Origins

Seperti biasa, khabar angin tetap adalah khabar angin selagi belum disahkan secara rasmi. Jadi, janganlah terlalu percaya dengan laporan ini.


Boleh Jadi The Witcher Seterusnya Akan Fokus Kepada Kisah Ciri, Acah Penulis CD Projekt Red

The Witcher 3: Wild Hunt telah menutup kisahnya dengan begitu indah sekali. Namun, peminat tetap mahukan francais itu lagi kerana cukup yakin apa yang disajikan oleh CD Projekt Red pastinya berkualiti.
Pada Mac lalu, CDPR telah mengesahkan bahawa selepas pelancaran Cyberpunk 2077, mereka akan kembali ke dunia The Witcher, membangunkan sebuah game baharu berdasarkan kisah epik-fantasi itu. CDPR mengatakan yang game ini bukanlah sekuel kepada The Witcher 3 ataupun digelar The Witcher 4, sebaliknya ia merupakan game lain, tetapi tetap dari universe The Witcher.
Ini sekaligus membuatkan peminat sedikit runsing kerana kita mungkin tidak akan bertemu semula dengan watak-watak The Witcher kegemaran sebelum ini seperti Geralt atau Ciri.
Terbaharu, ketika bercakap bersama VG247, penulis The Witcher 3, Jakub Szamałek telah memberikan kita sedikit sinar harapan untuk melihat watak kegemaran kita ini semua untuk kembali.
Semasa diajukan soalan tentang apakah Ciri akan menjadi watak protagonis utama dalam The Witcher seterusnya, ini jawapan beliau:
“Soalan yang menarik. Nak ke kamu bermain sebuah game dengan Ciri sebagai karakter utama?”
“Saya menyesal kami tidak berpeluang untuk mendalami kisah silam Ciri lebih banyak. Dia ialah satu karakter yang sangat kaya dan kompleks.”
“Disebabkan punca yang ketara — ya, dia boleh dikatakan menghilang dalam dua per tiga dalam game — dia tidak mendapat waktu tayang (screen time) yang banyak seperti mana yang kami penulis sukakan. Tapi, hey, mungkin ia sesuatu yang kami akan kembali kepadanya pada masa akan datang.”
Selepas berkata begini, ia pastinya membuatkan kita semua semakin tidak sabar menantikan game The Witcher seterusnya keluaran CD Projekt Red. Sekiranya mereka benar-benar akan menaikkan Ciri sebagai watak utama, ia bakal menjadi sebuah game yang cukup menarik!


Bethesda Umumkan Blades, Siri RPG Elder Scrolls Bakal Tiba Untuk Android Dan iOS!

Kembara dalam dunia Elder Scrolls dalam potret mode!

Siri Elder Scrolls kini akan tiba ke Android dan iOS dalam bentuk pengembaraan first person RPG dan membenarkan pemain beraksi dengan pelbagai gaya bertarung. Bethesda telah menyatakan grafik dalam The Elder Scrolls: Blades bakal menyerupai kualiti konsol generasi ini. Apa yang lebih menarik, ia boleh dimainkan dalam mode landskap dan juga potret!
The Elder Scrolls: Blades akan mengisahkan seorang ejen Blades yang telah menjadi orang buangan oleh The Empire dan terpaksa pulang ke kampung halaman. Menjadikan pengalaman lebih buruk, kampung tercinta telah mengalami kemusnahan dan bermulalah pengembaraan korang!
The Elder Scrolls: Blades akan diterbitkan dahulu bagi telefon – telefon pintar dan kemudiannya akan tiba ke PC, konsol dan perkakasan VR. Pendaftaran awal boleh dilakukan di playblades.com.
Saksikan pengumuman The Elder Scrolls: Blades dibawah.
https://youtu.be/YC0I54FuZtk


League of Legends: Hadiah Terkumpul Mid-Season Invitational 2017 Kini Mencecah USD1.7 Juta!

Artikel ini ditulis dan dikongsi oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Mid-Season Invitational 2017 atau lebih dikenali sebagai MSI sudah hampir melabuhkan tirai di Brazil yang mempamerkan aksi menarik oleh kesemua 13 wilayah League of Legends dari seluruh dunia. Pertandingan ini merupakan kedua terbesar selepas Worlds, saya menggelarkan ia sebagai ‘Pre-World Cup Tournament’, kerana setiap prestasi pasukan akan dinilai dan akan mempengaruhi kelayakan yang diperlukan untuk memasuki pertandingan Worlds.
Misalannya, GIGABYTES Marines yang telah mara ke peringkat kumpulan MSI, berjaya mendapatkan satu lagi tempat untuk pasukan dari wilayah Garena Premier League atau Garena. Ini bermakna, 2 pasukan dari wilayah Garena Premier League, akan mendapat slot untuk bertanding dalam kejohanan Worlds.
Hadiah Terkumpul
Apa-apa kejohanan besar melibatkan dunia esports, sudah semestinya para peminat akan melihat sebanyak mana hadiah terkumpul atau wang yang ditawarkan kepada pasukan yang akan menjadi juara. Secara jujurnya, League of Legends masih lagi ketinggalan dari segi hadiah terkumpul jika hendak dibandingkan dengan DotA 2, namun semakin menghampiri ke arah tersebut.

Hadiah terkumpul sangat penting sebagai salah satu sumber pendapatan untuk sesebuah pasukan dan juga kepada pemain itu sendiri. Lagi besar wang tunai yang ditawarkan, lebih banyak perancangan yang boleh dibuat untuk memantapkan sesebuah pasukan sekiranya ingin mencapai lebih banyak kejayaan. Sebelum saya mengulas mengenai hadiah terkumpul untuk MSI 2017, mari kita lihat kembali sejarah hadiah terkumpul MSI yang lepas.
MSI 2015
MSI 2015 ini telah diadakan buat pertama kalinya di Florida, Amerika Syarikat selama 4 hari. Sumber gambar daripada Surrender at 20.
MSI 2015, merupakan MSI edisi pertama diperkenalkan sebagai sebuah kejohanan premium yang diadakan pada pertengahan musim LoL. Hadiah terkumpul yang ditawarkan pada masa itu dianggarkan sebanyak USD200,000, yang akan diagihkan hanya kepada pasukan 4 teratas. Juara akan menerima habuan sebanyak USD100,000 (Edward Gaming), diikuti oleh naib juara sebanyak USD50,000 (SK Telecom) dan selebihnya kepada 2 pasukan (Fnatic dan ahQ Esports) yang berjaya memasuki peringkat separuh akhir.

Saya merasakan USD100,000 tidak mencukupi kerana, jika mengikut sistem liga Korea iaitu LCK, pasukan juara akan menerima wang tunai sebanyak USD80,000 hingga USD90,000. Jumlahnya agak kecil terutamanya untuk kejohanan kedua terbesar selepas Worlds, lebih-lebih lagi pada peringkat antarabangsa. Harus diingatkan, League of Legends adalah lebih kepada sistem liga dan tidak banyak kejohanan terbuka (open tournament), jadi wang tunai yang ditawarkan seharusnya lebih banyak.
MSI 2016
China telah menjadi tuan rumah dalam kejohanan MSI edisi kedua yang diadakan di Oriental Sports Center, Shanghai. Penambahan dari segi ‘prize pool’ dan bilangan perlawanan juga telah dilaksanakan oleh Riot Games. Sumber gambar daripada Riot Games.
Kejohanan MSI edisi kedua, ini menerima perubahan dari segi format perlawanan di mana keenam-enam pasukan dari wilayah berbeza akan berlawan sebanyak 2 kali sebelum memasuki peringkat kalah mati. Ini menjadikan perlawanan di peringkat kumpulan dilanjutkan selama 5 hari. Tempoh rehat sebelum perlawanan kalah mati akan diberikan selama 5 hari juga. Hadiah terkumpul juga meningkat kepada USD450,000 di mana pasukan juara akan menerima wang tunai sebanyak USD250,000 (SK Telecom), naib juara USD100,000 (Counter Logic Gaming) dan USD50,000 (Flash Wolves dan Royal Never Giveup) untuk pasukan kedudukan 3 atau 4 (separuh akhir).

Yang ini baru betul-betul berbaloi, sekurangnya untuk perlawanan peringkat antarabangsa sebagai bonus kepada pasukan yang berjaya menjuarainya. Pada masa ini, sistem ala-ala kompendium belum diperkenalkan lagi. Jadi tiada penambahan wang tunai dan sistem ini mula diguna pakai pada Worlds 2016 melalui hasil penjualan skin iaitu Championship Zed.
MSI 2017
Setelah 2 benua berbeza menjadi tuan rumah kepada kejohanan MSI, acara kali ini diadakan pula di negara Brazil. Wilayah ‘Wild Cards’ semakin menunjukkan taring sebenar mereka dalam peringkat antarabangsa.
Format yang lebih kurang sama seperti kejohanan tahun lepas, cuma saya merasakan kejohanan kali ini lebih menarik kerana Riot Games telah memperkenalkan sistem ‘play-in’ di mana setiap wilayah selain dari Korea, Eropah, China dan sebagainya akan berlawan untuk merebut slot ke peringkat kumpulan. Tiada lagi konsep perlawanan kelayakan khas untuk wilayah ‘Wild Card’, malahan wilayah Amerika Utara dan Taiwan/Hong Kong juga ditempatkan dalam peringkat ‘play-in’ mengikut prestasi mereka. Bercakap mengenai hadiah terkumpul, tahun ni paling ‘grand’ sebab akhirnya Riot Games menggunakan sistem ala-ala kompendium DotA 2 yang dikenali sebagai ‘Fans Contribution’.
Jika Riot Games meneruskan sistem ini, ‘prize pool’ untuk kejohanan LoL akan terus meningkat dan mungkin akan menyaingi ‘prize pool’ DotA 2 pada masa hadapan.
Mereka menjual skin khas untuk MSI iaitu Conqueror Karma dan Ward, di mana 25% dari hasil jualan tersebut akan dimasukkan ke dalam hadiah terkumpul. Hasilnya, hadiah terkumpul atau wang tunai MSI 2017 sudah mencapai USD1.7 juta! Peningkatan yang begitu drastik jika hendak dibandingkan dengan 2 tahun lepas. Hadiah sebegini yang kita mahukan supaya lebih banyak pasukan mempunyai motivasi dan keinginan yang tinggi untuk memenangi kejohanan antarabangsa.
Kesimpulan
Perubahan hadiah terkumpul dalam kejohanan MSI 2017 berlaku secara drastik dan segala penghargaan harus diberikan kepada para pemain kerana menaikkan ‘prize pool’ ini untuk membantu pasukan kesayangan mereka. Untuk pengetahuan, hadiah terkumpul MSI 2017 masih lagi berlangsung sehingga 24 Mei 2017 ini, maka jumlah akhir yang sebenar masih belum diketahui lagi dan berkemungkinan akan mampu mencecah sehingga 2 juta USD sekiranya para pemain yang lain terus membeli skin Conqueror Karma. Ayuh, tunjukkan sokongan anda dengan membeli skin ini!


Sony: Tweet Kepada Kami Game Apa Yang Korang Mahu!

Sony hendak mendengar pilihan peminat, game PS2 apakah yang korang mahu dibawa ke console PS4!
Nampaknya Sony terus ingin memberikan berita gembira untuk peminat mereka. Selepas berita Hideo Kojima akan bekerja sama dengan mereka, kali ini Sony hadir dengan meminta peminat untuk tweet kepada mereka apa-apa saja game PS2 yang diinginkan di-port kepada PS4!
Pelbagai game telah dikeluarkan setakat ini seperti  Dark Cloud dan PaRappa the Rapper 2.
Bagi yang rindukan game era PS2, undi game pilihan korang di Twitter dan gunakan #ps2ps4 bagi menyatakan cadangan!
https://twitter.com/davethach/status/674684963350962176?ref_src=twsrc%5Etfw
Kami di JomGaming sudah tweet pilihan penulis kami, anda bila lagi! Jangan lepaskan peluang menyuarakan hasrat dihati!
https://twitter.com/jomgamingdotmy/status/678441316146020352


Teori Baru Ini Mengatakan Yang Assassin’s Creed Seterusnya Akan Gunakan Latar Belakang Jepun

Latar belakang pertama di Timur?

Game Assassin’s Creed yang terbaru, iaitu Assassin’s Creed Odyssey belum pun dilancarkan lagi. Tetapi, teori baru tentang apakah latar belakang yang akan digunakan oleh Ubisoft untuk siri game ini selepas Odyssey telah pun muncul.
Seorang Redditor yang dikenali sebagai “DoktahManhattan” telah menemui satu papan tanda dalam Assassin’s Creed 3 yang memaparkan 3 simbol daripada tiga tamadun atau era yang berbeza. Apa yang menariknya ialah 2 simbol pertama ialah simbol Eye of Horus dari tamadun Mesir Purba dan huruf Omega dari tamadun Greek, yang bermaksud dari tamadun yang digunakan dalam game Assassin’s Creed Origins dan Assassin’s Creed Odyssey.
Simbol ketiga pula adalah kelihatan seperti torii — pagar ikonik tradisional Jepun yang seringkali ditemui di pintu masuk kuil Shinto dan juga boleh ditemui di sebahagian kuil Buddha. Korang boleh lihat 3 simbol ini di bawah:

Origins dan Odyssey merupakan game terbaru Assassin’s Creed yang dikeluarkan mengikut urutan, dan para peminat telah mula berteori bahawa game seterusnya akan menggunakan latar belakang Jepun.
Sekiranya teori ini adalah benar, ia pasti akan menggegarkan dunia gaming. Latar belakang Jepun merupakan permintaan peminat yang paling diinginkan sejak sekian lama. Ia juga akan menjadi latar belakang pertama siri game ini dari tamadun Timur, yang mana sebelum ini hanya membawakan tamadun Barat.
Assassin’s Creed Odyssey akan dilancarkan pada 5 Oktober 2018 untuk PC, PlayStation 4, dan Xbox One.


Sony Batalkan PlayStation Experience (PSX) 2018, Fokus Terarah Untuk Tahun 2019

PlayStation Experiece (PSX) merupakan acara tahunan daripada Sony yang bermula pada tahun 2015 yang diadakan di Amerika Syarikat. Ia umpama acara E3, namun fokus kepada apa sahaja berkaitan PlayStation.

Ia berbeza dengan PSX South-East Asia (SEA) yang lebih bersifat lokal kepada gamers di Asia Tenggara.
Terbaru, pengerusi Sony Interactive Entertainment Worldwide Studios, Shawn Layden telah mengumumkan yang PSX tidak akan mereka anjurkan untuk tahun 2018. Secara asasnya, sebab yang Sony nyatakan adalah kerana mereka tidak mempunyai sesuatu yang kuat untuk dibawakan ke PSX 2018, dan fokus mereka kini lebih terarah untuk tahun 2019.
Ini kenyataan beliau:
“Untuk 2018, saya tahu ini mungkin akan mengecewakan sesetengah orang, tetapi kami telah memutuskan yang kami tidak akan adakan PlayStation Experience. Kami tidak akan adakannya di Amerika Syarikat pada tahun ini. Sebabnya adalah kerana kami tidak ada — kami mempunyai banyak progress yang kami sedang lakukan untuk game-game kami, dan kami kami telah saksikan yang ia telah keluar — sekarang kita sudah ada Spider-Man dikeluarkan, kami sedang melihat ke 2019 untuk game-game seperti Dreams dan Days Gone, tetapi kami tidak cukup untuk bawakan orang ramai untuk datang bersama ke suatu lokasi di Amerika Utara untuk acara ini. Kami tidak mahu letakkan harapan terlalu tinggi dan kemudian tidak menyampaikannya, jadi kami telah buat — satu keputusan yang berat — tetapi kami tegas untuk tidak anjurkan PlayStation Experience pada tahun ini.”
Pada pandangan kami, ia merupakan keputusan yang bijak daripada Sony. Mereka kini sudah umumkan segala game-game eksklusif yang akan dilancarkan ke PS4. Apa yang ada di tangan mereka sekarang mungkin tidak cukup untuk membuat kejutan di PSX, jadi lebih baik untuk mereka fokuskan sahaja kepada game-game yang pastinya akan menggegarkan lagi pada tahun 2019.
PSX telah menjadi platform yang terbaik untuk Sony sejak beberapa tahun belakangan ini. The Last of Us Part II dan Uncharted: The Lost Legacy telah diumumkan di pentas ini. Maka sebab itu, ramai yang agak kecewa apabila Sony mengumumkan yang PSX tidak akan dianjurkan untuk tahun ini.
PSX 2019, sekiranya ada, mungkinkah kita akan bertemu dengan PlayStation 5 buat kali pertama?


Overwatch Webcomic Bawakan Watak LGBT, Tidak Akan Dilancarkan Di Rusia

Blizzard tidak akan melancarkan webcomic mereka ini di negara itu.

Bersempena dengan cuti hujung tahun, Blizzard telah melancarkan sebuah webcomic untuk Overwatch, yang diberi nama “Reflections”. Apa yang mengejutkan ramai adalah apabila ia mendedahkan bahawa Tracer merupakan seorang yang mengamalkan hubungan sejenis (lesbian).
Anda boleh lihat dan baca webcomic ini di sini.
Bercakap kepada Eurogamer, Blizzard telah mengesahkan bahawa webcomic ini tidak akan dilancarkan di negara Rusia. Ia adalah keputusan yang dibuat oleh syarikat mereka, bukan disekat oleh kerajaan Rusia seperti yang dilaporkan sebelum ini.
“Blizzard memutuskan untuk tidak menerbitkan ia di Rusia untuk mematuhi undang-undang Rusia,” kata seorang wakil Blizzard.
Apabila ditanya mengapakah Blizzard tidak sekurang-kurangnya cuba untuk menerbitkannya di Rusia, mereka menjawab, “kami dari awal tidak mahu menerbitkannya memandangkan situasi di Rusia dan maklumabalas undang-undang.”

Seperti yang kita tahu, kerajaan Rusia cukup menentang apa-apa perkara yang berkait dengan LGBT (lesbian, gay, bisexual, and transgender). Baru-baru ini, seorang Ahli Parlimen Rusia telah mendesak untuk mengharamkan FIFA 17 di negara itu selepas EA Sports mempromosikan sebuah kempen LGBT.


Pengarah Janji God of War Ragnarok Akan Dilancarkan ‘Bila Dah Siap’

Jumaat lalu, sebaik sahaja PlayStation State of Play tamat, peminat God of War meluahkan rasa kecewa apabila acara livestream itu tidak menampilkan sebarang berita tentang sekuel kepada game yang dilancarkan pada 2018 itu.
Melihat kepada kekecewaan ini, pengarah God of War Ragnarok (bukan judul rasmi), Cory Barlog telah tampil di Twitter untuk menenangkan para peminat francais ini. Beliau menegaskan yang sebarang berita atau mungkin pelancarannya hanya akan dilakukan ‘apabila ia sudah siap’.
Barlog tidaklah menyatakan secara spesifik yang beliau sedang bercakap tentang God of War Ragnarok, tetapi tentunya tidak sukar untuk menyimpulkan bahawa beliau sedang mengacah tentang pembangunan game tersebut.

I don't know who needs to hear this…(certainly not me since I have never heard of it)but…WHEN. IT'S. DONE.❤(trust that it's what's best for everyone) pic.twitter.com/DVE6hQ9BVA— Cory Balrog 🖖 (@corybarlog) February 25, 2021

Tweet ini juga boleh dikatakan secara langsung atau tidak langsung mengusik satu lagi game AAA baru-baru ini yang telah dilancarkan dalam keadaan yang ‘tidak siap’ — apa lagi kalau bukan Cyberpunk 2077.
Sony sebagai penerbit game sememangnya cukup terkenal dalam menunda pelancaran game-game mereka. Dalam kata lain, mereka tidak akan melancarkannya selagi ia tidak benar-benar menepati satu-satu kualiti yang diingini.
September lalu, Santa Monica telah mengacah sekuel God of War buat pertama kali. Secara teknikalnya, kita belum mengetahui apakah judul rasmi game tersebut kerana mereka hanya menyatakan “Ragnarok is coming”, serta mengatakan yang ia bakal hadir pada 2021.
JomBaca: Bos Sony Tak Berani Kata God of War: Ragnarok Hanya Eksklusif Untuk PS5


God of War Takkan Mempunyai Multiplayer, Juga Bukan Game Kratos Yang Terakhir!

Jangan risau para peminat Kratos semua, God of War terbaru bukan pengakhiran untuk watak Kratos.

Menurut laporan LevelUp (terjemahan oleh GameTransfers), pengarah Cory Barlog telah mengesahkan bahawa God of War terbaru ini tidak akan mempunyai mode Multiplayer, seperti yang mereka telah bawakan buat pertama kalinya dalam siri ini di God of War: Ascension pada tahun 2013. Barlog berkata untuk title kali ini, ia akan hanya fokus kepada story campaign.
Di samping itu, beliau juga mendedahkan bahawa God of War ini bukanlah game terakhir untuk Kratos. Apabila Sony memperlihatkan gameplay trailer-nya pada sidang media E3 minggu lalu, ramai yang menjangkakan ia adalah game peralihan di mana pengembaraan siri ini akan diteruskan oleh anak lelakinya pula.

Barlog turut menambah bahawa sepanjang game ini nanti, pemain bakal menggunakan Kratos sepenuhnya. Walaubagaimanapun, pemain akan mempunyai pilihan untuk memberikan arahan kepada anaknya untuk melakukan beberapa aksi serangan terhadap pihak lawan.
Beliau menekankan bahawa anaknya tidak akan menjadi beban kepada Kratos semasa berada dalam pertarungan. Anaknya boleh menjaga diri sendiri, dan pemain tidak perlu berhenti bertarung dan terpaksa menyelamatkan anaknya.
JomBaca: God of War Terbaru Bakal Tonjolkan Sifat “Kemanusiaan” Kratos
Sumber gambar


Pokémon Presents Ogos 2022: Raikan Ulang Tahun Game-Game Pokémon

Pokémon Presents pada 3 Ogos 2022 telah berjaya menawarkan pelbagai pengumuman baru kepada game-game dan event mereka dari pelbagai platform.
Tidak ketinggalan juga update kepada Pokémon Scarlet dan Violet yang ditunggu-tunggu! Sebanyak 5 game dibincangkan dan pengumuman ulang tahun bagi setiap IP Pokémon tersebut.
Jom kita tengok apa yang telah dibincangkan!

Pokémon World Championships Games 2022
Akhirnya Pokémon World Championships (PWC) kembali menanti para pemain kompetetif Pokémon seluruh dunia yang akan berlangsung di London. Pertandingan ini akan berlangsung merangkumi Trading Card Game, Video Game dan Pokkén Tournament. Mulai tahun ini 2 game akan ditambah dalam PCG iaitu Pokémon Go dan Pokémon Unite.

Sebuah penambahan istimewa bagi mereka yang menghadiri PWC akan dapat menikmati Pokémon Center Pop-up shop terbesar di dunia. Piala terbaru WCG bagi tahun 2022 juga diumumkan, menunjukkan Pikachu memegang trofi di atas sebuah Pokeball.
Pokémon Go
4 Pokemon Ultra Beast diumumkan sebagai Pokemon utama di dalam Raid Legendary telah diumumkan sempana Pokemon Go Fest 2022 Finale (Go Fest 22) yang akan berlangsung pada 27 Ogos 2022.
Go Fest 22 boleh dimainkan di mana-mana tanpa perlu menghadiri Go Fest 22 di Saporro, Jepun tahun ini dengan membeli tiket (RM55 – RM60) dari aplikasi Pokemon Go, Shaymin (flying form) juga akan membuat penampilan pertama di dalam game ini melalui Special Research Task (RM2).

Prof. Willow telah ‘ghaib’ ke dalam ultra wormhole dan telah merentasi masa, apakah akan terjadi dengan Prof. Willow?
Sejak kejadaian tersebut, pemain mendapat ‘Daily Incense’ yang memberi pemain peluang untuk menangkap Pokemon yang ‘rare’ di mana pokemon yang ‘region lock’ boleh ditemui, malah Pokemon Legendary Kanto versi Galarian juga boleh ditemui.
Incense ini boleh didapati percuma setiap hari dan boleh digunakan selama 15 minit.
Pokémon Unite
Pokemon Unite menyambut ulang tahun pertama mereka! Sebuah mode battle ‘Pika Battle’ akan berlangsung dari 3 ogos sehingga 1 September 2022.
Kesemua Pokemon pemain dan liar, serta boss hanya akan mempunyai perlbagai variasi Pikachu!

Buzzwole, Pokemon Ultra Beast akan menyertai senarai pokemon di dalam Unite. Buzzwole berada di dalam kategori ‘All-rounder’ kelihatan seperti melee brawler. Pokemon ini mempunyai pasif skill di mana kelajuan pergerakan dan basic attack setelah menewaskan pokemon pihak lawan.
Log in mulai hari ini sehingga 12 Oktober 2022 dan dapatkan lesen dan holowear untuk Pikachu, Blastoise, Lucario, Snorlax dan Sylveon.
Pokémon Masters EX
Raikan ulang tahun ketiga Pokemon Masters EX! Konten terbaharu ‘Trainer Lodge’ Ogos ini memberi peluang pemain untuk menjemput beberapa ‘Trainer’ sebagai tetamu. Dengan berinteraksi dengan mereka, pemain boleh mendapatkan ganjaran istimewa eksklusif untuk Trainer Lodge dan melihat cerita istimewa! Info lanjut tentang perayaan ulang tahun ini akan diumumkan selebihnya nanti di hujung Ogos.

Untuk menunjukkan penghargaan kepada semua pemain, beberapa bonus akan datang pada 14 Ogos 2022 jam 11:00 malam sebagai sebahagian daripada Run-Up to Three Years Rally, termasuk Bonus Log Masuk dan Bingo Mission!
Pokémon Café reMix
Mewtwo kembali ke Pokemon Cafe reMix! Mewtwo akan membawa puzzle mode seminit dengan specialty order ‘small plate’ Jadi jangan lupa untuk level up kan staf Pokemon di kafe korang untuk membuat kombo tertinggi dan cepat!

Latias akan menjadi pelanggan di kafe untuk kali pertama dan akan diikuti oleh Latios. Latias juga mempunyai kesitimewaan menyaji ‘Small Dish’ order. Victini dengan skin ‘chef’ turut akan sertai dalam banner kali ini.
Mulai hari ini sehingga 11 Ogos, korang boleh dapatkan Victini dan Latias melalui special delivery, tambahan satu express delivery boleh dilakukan percuma sekali setiap hari!
Pokemon Scarlet & Violet
Pengumuman yang paling ditunggu-tunggu, Pokemon Scarlet dan Violet!
Apa yang lebih mengasyikkan, game ini mempunyai dunia terbuka sepenuhnya pertama dalam sejarah siri Pokemon dan keupayaan untuk co-op seramai 4 orang tidak kisah versi mana yang kawan korang main!
Pemain dapat meneroka Paldea secara bebas sambil menunggang di atas Koraidon atau Miraidon, Pokemon legenda mengikut versi Scarlet atau Violet bersama sama rakan lain. Kedua-dua Koraidon dan Miraidon dapat berubah supaya mereka boleh merentasi semua jenis rupa bentuk muka bumi, termasuk berenang, mendaki dan meluncur di udara.

Kali ini, pemain akan bebas mengikut jalan cerita tersendiri, dengan 3 story line utama. Salah satu story line akan mempunyai lapan gym tradisional untuk mengumpul lencana, pemain boleh melawan Gym Leader dalam sebarang susunan dalam Pokemon Scarlet dan Violet.
Mekanik unik pertempuran baharu Scarlet dan Violet: Terastallizing membolehkan Pokemon menjalani transformasi sementara semasa pertempuran. Setiap Pokemon yang ditemui di rantau Paldea mampu Terastallizing, mengubah badan seperti kristal.
Kebanyakan ‘type’ Tera Pokemon akan sepadan dengan yang standard, tetapi sesetengahnya mempunyai jenis Tera yang berbeza dari ‘type’ aslinya. Sebagai contoh, walaupun Eevee biasanya Normal type, korang ada peluang untuk menangkap Eevee yang jenis Teranya ‘flying’ atau ‘grass’. Di sinilah akan mulanya ‘grind’ untuk mendapatkan type Tera yang paling rare!
Pokemon baru eksklusif dan varian Paldea turut ditunjukkan, termasuk Fidough seekor Pokemon anak anjing Fairy type yang diperbuat daripada doh yang lembut gebu gabas serta Pokemon paus jenis ais baharu bernama Cetitan. Kita juga mendapat gambaran tentang varian rantau baharu Wooper menukar type Water/Ground dengan Poison/Ground.Pokemon Scarlet dan Violet akan dilancarkan pada 18 November2022 ini di Nintendo Switch.


The Last of Us 2: Pelakon Ellie Telah Tersasul Sebutkan Tarikh Pelancaran – Februari 2020

Tarikh pelancaran The Last of Us Part II boleh dikatakan sebagai teka-teki yang paling banyak dibincangkan sejak belakangan ini. Banyak laporan yang telah mengkhabarkan tentang bilakah game akan datang daripada Naughty Dog ini akan dilancarkan.

Namun, ada satu berita terbaru ini yang pastinya akan membuatkan kita tak senang duduk. Dalam satu temu bual panjang pelakon watak Ellie, Ashley Johnson bersama Critical Role, beliau kelihatan seperti telah tersasul menyebutkan tarikh pelancaran The Last of Us Part II, sebelum ia dipatahkan oleh pengacaranya.
Johnson kelihatan seperti tersasul menyebutkan “Fehb”, menandakan yang kemungkinan besar game ini akan dilancarkan pada Februari 2020.
Korang boleh saksikan temu bual di bawah, dan langkau kepada 1 jam 7 saat untuk saksikan saat Johnson tersasul.

Untuk menguatkan lagi berita ini, satu lagi sumber yang boleh dipercayai, iaitu penulis Kotaku, Jason Schreier pernah mengatakan pada Mei lalu bahawa beliau percaya yang game ini akan dilancarkan pada Februari 2020.

Looks like Death Stranding is about to get announced for a November release. The Last of Us 2 was also planned for fall 2019 but I actually just heard it got bumped to early 2020, possibly February? Either way, wild final year for PS4 https://t.co/wh6kimA73b
— Jason Schreier (@jasonschreier) May 29, 2019
Kemudian, penganalisis video game Daniel Ahmad ada nyatakan di ResetEra bahawa tarikh pelancaran Februari adalah tarikh yang ditetapkan dalam studio Naughty Dog pada ketika ini.
Macam-macam boleh berlaku dari sekarang hingga Februari 2020. Jadi, selagi tiada kata rasmi daripada Sony dan Naughty Dog, sama-samalah kita menanti dengan penuh kesabaran.


Atlus Keluarkan Gameplay Persona 5 Sepanjang 18 Minit!

Macam-macam aksi ada! Teka silang kata, video game, dan tempat mandi umum pun ada!
https://youtu.be/zWyPJzT20nc?list=PLpfeNpznmYO7G-joSHxb78wKOugUDT-gw
Dalam video-video yang dikongsi ini, Atlus telah berkongsi pelbagai aktiviti serta pelbagai aksi pertarungan yang boleh dialami kelak dalam Persona 5. Pelbagai aktiviti yang boleh menaikkan stats watak korang seperti menyelesaikan teka silang kata dan pergi ke tempat mandi umum!

Disamping itu, kita juga dapat lihat sistem crafting yang hadir dalam Persona 5 yang membenarkan pemain untuk mencipta item mereka sendiri. Sayang sekali gameplay yang dikongsi Atlus ini berbahasa Jepun dan tidak mempunyai sebarang subtitle.
Nantikan info terbaru mengenai Persona 5 melalui kami kelak.


Assassin’s Creed Ragnarok Dilaporkan Ada Co-Op, Dilancarkan Di Generasi Konsol Baru Dan Lama

Sebuah game Assassin’s Creed untuk tahun 2020 itu sudah pasti, tapi Ubisoft belum mendedahkan sebarang butiran tentang game itu pada ketika ini. Daripada sekian banyak laporan yang muncul sebelum ini, judul yang akan digunakan ialah Assassin’s Creed Ragnarok.
Terbaru, dalam satu laporan yang timbul di 4chan, lebih banyak info kononnya telah tertiris. Info ini dikatakan daripada seseorang yang mempunyai hubungan yang rapat dengan salah seorang pembangun di Ubisoft.
Seperti laporan-laporan sebelum ini, Ragnarok dikhabarkan akan memfokuskan kepada dunia Vikings dan akan membawakan open-world yang berasaskan gameplay laut.
Game ini dikatakan akan dilancarkan pada September dan pengumumannya akan dilakukan pada Februari, bersama-sama dengan acara pendedahan PS5 oleh Sony. Malah, game ini juga dikatakan akan dilancarkan di PC serta generasi konsol baru dan lama — PS4, PS5, Xbox One dan Xbox Series X.
Info terbaru tentang gameplay, yang tidak pernah disebutkan sebelum ini, adalah kehadiran online co-op yang boleh dimainkan sehingga 4 pemain.
Kemudian, pemain akan dapat melihat beberapa pertempuran antara kerajaan-kerajaan secara dinamik dan real-time.
Laporan ini turut mendedahkan beberapa jalan cerita penting yang akan berlaku dalam game itu nanti. Antara watak-watak utama yang akan muncul ialah Ragnar, Rollo, Rorik, Aella, Alfred dan Bjorn. Korang boleh baca sini untuk keterangan lanjut tentang jalan ceritanya, namun hati-hati kerana mungkin ada spoiler.
Lain-lain butiran dalam laporan kali ini juga selari dengan laporan yang pernah didedahkan sebelum ini seperti latar belakang sekitar tahun 800 Masihi; menampilkan peta Scandinavia, England (York dan London) serta Paris; boleh memilih watak lelaki atau wanita untuk dimainkan, tapi tiada impak kepada jalan cerita; apa jua jantina yang dipilih, protagonis tetap bernama Jora. Persamaan butiran ini menandakan ia mungkin adalah sahih.

Seperti biasa, anggap saja laporan ini masih lagi dalam status khabar angin selagi ia tidak disahkan secara rasmi oleh Ubisoft. Sama-sama kita nantikan.


PlayStation State of Play Seterusnya Berlangsung Minggu Depan – Fokus Game Pihak Ketiga

Sony nampaknya sudah bersedia untuk mengadakan acara livestream mereka yang seterusnya pada minggu hadapan.
PlayStation State of Play seterusnya akan berlangsung pada 28 Oktober 2021, 5 pagi (waktu Malaysia).
Seperti biasa, Sony tidak menyebutkan secara spesifik apakah game-game yang akan dipaparkan, walau bagaimanapun menyatakan yang ia adalah game-game dari penerbit pihak ketiga yang akan dilancarkan ke PS5 dan PS4 — termasuklah game yang pernah diumumkan sebelum ini serta game yang pertama kali akan didedahkan.
Acara tersebut akan berlangsung selamat kira-kira 20 minit.

A new State of Play is heading your way next Wednesday, October 27 starting at 2:00pm PT / 10:00pm BST. Full details and what to expect: https://t.co/EnDyyYGqBc pic.twitter.com/MeUjdW7wIa— PlayStation (@PlayStation) October 22, 2021

Apakah agaknya game-game yang akan diperlihatkan? Sama-sama kita saksikannya nanti.


Henry Cavill Sedang Terlibat Dalam Projek Rahsia Mass Effect – Filem Atau Siri TV?

Dialah Superman. Dialah The Witcher. Dialah idola kepada ramai gamer PC. Dan kini beliau mungkin sedang dalam satu projek yang berkait dengan francais game terkemuka, Mass Effect.
Henry Cavill telah memuatnaik sekeping gambar di Instagram dan mengacah para peminatnya dengan satu projek rahsia. Dari gambar dan kapsyennya, tiada sebarang butiran yang dapat kita ketahui tentang apakah projek yang sedang beliau terlibat.

         View this post on Instagram            A post shared by Henry Cavill (@henrycavill)

Walau bagaimanapun, gambar itu sebenarnya memaparkan satu perenggan teks di satu buku, dan teks itu dikaburkan. Mata kasar sememangnya tidak mampu membaca teks itu, namun GamePressure telah menggunakan satu perisian untuk menjelaskan kekaburan tersebut, seterusnya mendedahkan perenggan itu adalah salah satu perenggan yang diambil dari laman Wikipedia Mass Effect 3.
Berikut ialah perenggan teks yang dikaburkan itu (tanpa terjemahan):
“Following the events on Tuchanka and a failed coup by Cerberus to take over the Citadel, the quarians offer their support to the Alliance if Shepard helps them reclaim their homeworld, Rannoch, from the geth. Assisted by a quarian, either Tali’Zorah or Admiral Daro’Xen, Shepard boards a geth dreadnought and rescues a captive geth unit, either Legion or a facsimile occupied by a geth virtual intelligence (VI), then disables the Reaper control signal over the geth.”
Persoalannya kini, apakah bentuk projek yang sedang dibikin? Filem? Siri televisyen? Atau mungkin terlibat dengan pembangunan game Mass Effect yang seterusnya?
Hanya masa yang akan memberikan jawapannya. Sama-sama kita nantikan.


E3 2016: Demon Gaze II Bakal Release Di Jepun Pada 13 Oktober 2016

Kadokawa Games, melalui event “Summer Press Conference” mereka sebentar tadi bersempena dengan E3 2016 telah mengumumkan tarikh pelancaran game Demon Gaze II.

Game ini akan dilancarkan untuk pelantar PlayStation Vita pada 13 Oktober 2016, pada harga 6,300 yen (~RM 243 tanpa cukai). Kadokawa mengatakan bahawa siri Demon Gaze ini adalah sebuah trilogi dan mereka menjangkakan game ini akan dijual sebanyak 1 juta di seluruh dunia untuk francais ini.

Demon Gaze II bertempat di sebuah bandar yang bernama Asteria, yang dikelilingi lautan. Ia adalah bandar yang kecil namun dengan kejayaan sebuah inn-tavern dinamakan Stella’s Place, bandar ini mengalami perkembangan bandar yang pesat.
Seorang jejaka bernama Signa dibesarkan di rumah anak yatim. Signa dan anak-anak yatim yang lain membentuk sebuah parti untuk mencari ibu mereka yang membesarkan mereka yang telah hilang. Signa adalah “Demon Gazer” yang baru dalam Demon Gaze II ini.

Dia mempunyai kuasa “evil eye” yang dia dapati selepas dia diculik sebagai pertukaran bagi memorinya. Muse, pengurus Stella’s Place, turut serta membantu Signa. Dia adalah rakan dari kecil Signa dan mempunyai adik perempuan bernama Prim. Prim bekerja sebagai seorang penyanyi di Stella’s Place.
Prometh dan Cassel Glondike, 2 karakter dari Demon Gaze yang asal, akan kembali dalam Demon Gaze II.

Demon Gaze II bakal release pada 13 Oktober 2016 di PlayStation Vita.


Nintendo NX: Console Baru Bakal Release Secara Global Mac 2017!

Hal ini disahkan sendiri oleh akaun twitter rasmi Nintendo!

Nintendo hari ini mengumumkan bahawa console terbaru mereka, yang bakal menggantikan Wii U, codename NX, akan di-release secara global pada Mac 2017!
Berikut adalah daripada laporan fiskal dari Nintendo :

Korang boleh tengok sendiri betapa legit nya pengumuman ini dari akaun kedua-dua akaun Nintendo America dan Nintendo Japan sendiri!

Sebelum ini, terdapat banyak ura-ura bagaimana rupa bentuk NX dan controller NX sendiri, namun Nintendo menafikan kesemua ura-ura ini.
Ini adalah berita rasmi pertama buat sekian lama dari Nintendo mengenai console terbaru mereka. Console baru yeargh!


Sifu: Boleh Beli or Boleh Blah!?

Ramai yang menggambarkan Sifu sebagai “Dark Souls, tapi Kungfu”. Aku memulakan review ini dengan mengesahkan dakwaan tersebut.
Aku boleh mengesahkan dakwaan bahawa Sifu dikategorikan sebagai sebuah game dalam genre sama dengan Dark Souls, Sekiro: Shadows Die Twice dan seangkatan dengannya bukan kerana aku pernah menghabiskan game-game seumpama ini dengan jayanya, tapi kerana aku pernah mencuba game-game itu dan aku berhenti memainkannya sebelum satu jam permainan.
Aku bukanlah pemain yang handal seperti korang di luar sana yang mampu menamatkan Dark Souls. Ya, tak perlu kecam atau suruh aku git gud. Genre ini bukan citarasa aku.
Namun, disebabkan Sifu memfokuskan kepada tema seni beladiri, dan aku sebagai pencinta seni beladiri secara amnya, dan penggemar filem-filem aksi seni beladiri, maka aku berazam untuk menggagahkan diri menghabiskan game ini.
Aku tidak malu untuk mengakui bahawa ketika review ini ditulis, aku masih lagi belum menamatkan Sifu hingga ke akhirnya. Kalau nak tunggu aku main sampai habis, mungkin dua bulan lagi baru review akan berjaya diterbitkan.
Apa Kisahnya?

Sebagai sebuah game indie, lebih-lebih yang memfokuskan kepada kombat jarak dekat, Sifu tidak membawakan jalan cerita yang begitu berat. Ia ringkas, cukup sekadar sebagai alat untuk menghidupkan latar belakang kepada gameplay yang akan disajikan.
Game ini dimulakan apabila timbul konflik antara guru-guru Kungfu. Sekumpulan lima kawan telah membunuh seorang mahaguru tua setelah mereka menyerang, memusnahkan dan membakar kawasan sekolah seni beladiri guru tersebut.
Dijadikan cerita, mahaguru itu mempunyai seorang anak kecil yang berselindung di balik pintu, menyaksikan orang tua itu dibunuh di hadapan mata. Sekumpulan penjahat ini menemuinya, malah telah berjaya membunuh budak itu, namun disebabkan satu tangkal hikmat yang dimilikinya, dia berjaya hidup semula.
Kanak-kanak ini, menyimpan amarah, dan lapan tahun kemudian, bersedia untuk membalas dendam. Kanak-kanak inilah, yang apabila mencecah usia 20 tahun, menjadi protagonis utama dalam Sifu.
Enam Lima Jahanam

Sifu menampilkan lima level sahaja untuk dihabiskan. Dengar macam sikit. Lima sahaja. Tapi setiap level itu cukup memeritkan.
Lima level ini merupakan markas kepada setiap lima ahli dalam kumpulan penjahat itu, yang terdiri daripada Fajar “The Botanist”, Sean “The Fighter”, Kuroki “The Artist”, Jinfeng “The CEO”, dan Yang “The Leader”.
Apabila sampai ke setiap markas ini, pemain perlu menumpaskan segala konco-konco di peringkat bawah sebelum berjaya bertemu dengan bos. Perjalanan ini mengingatkan aku kepada trope dalam filem-filem aksi di mana hero akan mengamuk, melanyak segala orang bawahan dan akhirnya bertemu dengan seteru utama.
Terpaling Filem
Sebagai peminat filem-filem lakonan Iko Uwais dan Tony Jaa, aku merasakan Sifu merupakan game yang paling hampir untuk aku menikmati filem-filem lakonan mereka berdua dalam bentuk sebuah game.
Gaya Sifu membentuk persekitaran dan gameplay yang menghapuskan satu per satu musuh mengingatkan aku kepada babak Tony Jaa melepaskan amarah di sebuah kelab dalam Tom Yum Goong atau Iko Uwais mengamuk dalam Merantau.

Malah, penggunaan objek-objek di sekeliling seperti botol kaca, serpihan kayu dan lain-lain, serta penggunaan meja, sofa, dan dinding untuk memerangkap musuh amat mirip dengan apa yang aku sering tonton dalam filem-filem ini.
Sifu menyajikan satu gameplay pertempuran tangan kosong yang sungguh memuaskan. Datang ke satu-satu bangunan tanpa membawa sebarang senjata, berhadapan satu lawan satu, atau mungkin satu lawan sepuluh, tiada kuasa-kuasa sakti fantasi, tiada gerakan-gerakan stealth melompat dari atas seperti Assassin’s Creed.
Hanya lawan bertentang mata dengan tangan kosong.
Inilah kepuasan tertinggi apabila bermain Sifu. Membawakan kombat yang sangat realistik, aku berasa amat cool kerana aku seolah-olah seorang pengamal seni beladiri, sesuatu yang aku tidak mampu untuk lakukannya di dunia sebenar.

Letih & Sabar
Sama seperti mempelajari Kungfu atau mana-mana ilmu seni beladiri, bermain Sifu sangatlah meletihkan dan memerlukan tahap kesabaran yang cukup tinggi.
Sifu memperkenalkan satu konsep yang begitu menarik. Sama ada korang percaya ataupun tidak, pemain perlu mati dengan banyak untuk meng-unlock segala kombo dan skill, dalam masa sama pemain juga tidak boleh mati untuk meneruskan perjalanan ke level seterusnya.
Sifu menggunakan konsep umur di mana setiap kali pemain tewas dalam mana-mana pertempuran, usia pemain akan meningkat. Berapa banyak tahun meningkat dalam satu masa itu bergantung kepada losing streak yang sedang dikumpulkan pemain. Kalau pemain jarang-jarang tewas, maka usia bertambah akan perlahan, manakala kalau pemain tewas dengan terlalu kerap, maka usia akan bertambah dengan cepat.
Apabila mencecah ke usia 70 tahun ke atas, pemain tidak lagi boleh “hidup semula”. Sebaliknya, pemain akan benar-benar “mati” dah perlu memulakan semula level itu dari bawah. Itu yang memenatkan.
Setiap kali pemain mati, pemain berpeluang untuk meng-unlock kombo atau skill yang baharu, maka sebab itulah aku katakan tadi pemain “perlu mati”. Pemain “tidak boleh mati” hanya apabila pemain sudah merasakan “cukup mati”, cukup segala kelengkapan dan yakin untuk meneruskan perjalanan dan bersedia untuk melawan bos.

Melalui konsep ini, Sifu menawarkan gameplay yang sangat berulang-ulang, namun ianya bukanlah dalam keadaan membosan, bahkan amat memuaskan. Sehebat manapun korang dalam genre gameplay seperti ini, pemain akan tetap perlu mengulang-ulang setiap level itu kerana “perlu mati” banyak kali untuk menambahbaik karakter.
Berulang-ulang yang aku sebutkan ini bukanlah 4 atau 5 kali ulangan dalam setiap level, sebaliknya berbelas, atau malah sehingga puluhan ulangan. Ya, ia amat meletihkan dan orang yang mudah muntah bermain di tempat yang sama sahaja berulang kali mungkin akan terasa loya.
Disebabkan pengulangan yang banyak inilah, aku boleh rumuskan bahawa pelajaran Kungfu yang semakin meningkat usianya bukan sekadar konsep dalam game sahaja, malah ia sebenarnya pelajaran kepada aku sendiri dalam dunia sebenar.
Game ini mengajar dan menyedarkan aku bahawa untuk mahir dalam sesuatu perkara itu, pengulangan yang banyak harus sebati dalam diri.
Harapan Tinggi

Setakat ini, Sloclap telah membangunkan dua game, Absolver dan Sifu. Kedua-duanya membawakan genre yang sama iaitu pertempuran jarak dekat.
Dan aku berharap Sloclap akan terus menjadikan genre ini sebagai genre kepakaran mereka. Aku mahukan lebih banyak game seumpama ini, menggunakan tema dan latar belakang yang lain pula.
Aku sudah mula terbayang, selepas Kungfu, Sloclap boleh bergerak ke hadapan dengan menerokai lebih banyak game yang menggunakan seni beladiri yang lain pula. Keinginan tertinggi aku adalah untuk melihat Sifu, tapi menggunakan Silat atau Muay Thai pula.
Bayangkan, game seperti Sifu tapi Silat, maka babak dalam The Raid ini harus dibikin semula dalam game itu.

Keputusan: BOLEH BELI or BOLEH BLAH!?
Peminat game-game seperti Dark Souls? Pencinta seni beladiri? Maka korang tidak harus melepaskan Sifu kerana ia tentunya game BOLEH BELI. Melalui butang-butang gameplay yang cukup rumit, kombo-kombo yang memukau serta koreografi gerakan Kungfu yang mengagumkan, Sifu akan menyajikan satu kepuasan kombat jarak dekat yang amat luar biasa.
Walau bagaimanapun, sekiranya korang tidak cukup gigih dan gagah untuk meluangkan masa yang begitu yang banyak untuk mengulang-ulang mempelajari setiap gerakan dalam game ini, maka game ini adalah BOLEH BLAH untuk korang. Sifu hanya memfokuskan kepada pertempuran dan juga tidak menyediakan sebarang jalan cerita yang memberikan kesan mendalam.
+ Kombat jarak dekat memuaskan+ Sangat mencabar+ Koreografi cantik+ Penggunaan senjata kutip+ Mengingatkan filem aksi+ Pelajaran tentang kesabaran
– Jalan cerita ringkas– Meletihkan


Wargroove: Boleh Beli or Boleh Blah!?

Bagi peminat game Advance Wars yang inginkan game yang hampir sama sepertinya. Korang tak perlu lihat jauh, lihat pada Wargroove.
Wargroove merupakan sebuah game turn based tactics yang dihasilkan dan diterbitkan oleh Chucklefish, studio sama yang telah mengeluarkan game-game seperti Stardew Valley, Starbound dan banyak lagi.
Wargroove telah dilancarkan untuk PlayStation 4, Xbox One, PC dan Nintendo Switch. Chucklefish mendapat inspirasi dari game Advance Wars (2001) untuk menghasilkan game ini kerana tidak ada game-game dalam kategori genre ini yang dikeluarkan untuk konsol generasi terkini. Jadi, bagaimanakah dengan prestasi Wargroove? Adakah ia dapat mengembalikan nostalgia Advance Wars atau lebih dari itu? Mari kita lihat.

Jalan Cerita
Pertama sekali, plot dalam Wargroove sangat mudah difahami. Ia mengisahkan tentang 4 buah kerajaan iaitu Cherrystone, Floran, Felheim dan Heavensong yang hidup harmoni dalam dunia Aurania. Namun, semuanya berubah selepas raja Cherrystone dibunuh oleh seseorang dari kerajaan Felheim. Maka, anak perempuan raja Cherrystone iaitu Queen Mercia menuntut pembalasan untuk mengalahkan Valder, raja Felheim.
Dalam perjalanan Queen Mercia bersama dengan mentornya, Emeric dan anjing comelnya, Caesar ke lokasi kerajaan Felheim – Queen Mercia berkenalan dengan karakter-karakter dari kerajaan lain seperti Ryota dan Koji dari Heavensong dan Nuru serta Greenfinger dari Floran. Dari situ Queen Mercia menyedari bahawa dia perlu mengembalikan semula perhubungan baik di antara keempat-empat kerajaan ini kerana konflik ini lebih dari sekadar pembalasan ke atas kematian ayahnya.

Setiap karakter juga mempunyai personaliti yang menarik sebagai contoh karakter Ragna setiap masa dia panas baran dan bertindak secara melulu tidak kira dengan siapa dia berlawan. Apa yang kelakarnya, penulis lebih mengingati perwatakan dia dari karakter-karakter lain. Tapi karakter-karakter lain juga dibina dengan baik sebagai contoh Queen Mercia bergelut dalam dirinya untuk cuba menjadi seorang permaisuri yang baik kepada rakyatnya dan Emeric pula selalu memberi tunjuk ajar kepada Queen Mercia tentang bagaimana untuk menjadi seorang komander yang bagus.
Secara keseluruhannya, jalan cerita Wargroove sememangnya boleh membuatkan pemain ingin terus bermain jika mereka hendak mengetahui apa yang berlaku seterusnya.
Tips: Kumpulkan 100 Stars untuk dapatkan secret ending bagi Wargroove!
Gameplay
Wargroove ialah game turn based tactics yang mana memerlukan pemain untuk mengawal 19 unit yang merangkumi unit darat, udara dan laut di medan peperangan. Tidak seperti Advance Wars, dalam Wargroove, komander akan turut sama berperang bersama dengan tenteranya. Terdapat 13 komander yang boleh dimainkan seperti Queen Mercia, Emeric, Ryota dan lain-lain. Setiap komander juga mempunyai kuasa luar biasa atau ‘groove’ yang boleh digunakan untuk membantu unit sendiri atau menghapuskan unit pihak musuh. Sebagai contoh Queen Mercia mempunyai groove Healing Aura yang dapat memulihkan nyawa unit-unitnya.
Di medan peperangan, pemain boleh menghantar unit untuk menawan bangunan-bangunan di sepanjang map perlawanan. Bangunan yang telah ditawan boleh menjadi tempat untuk pulihkan nyawa unit dan sebagai benteng pertahanan untuk melambatkan kemaraan pihak musuh. Bangunan yang lebih besar atau menara pula boleh digunakan untuk memanggil unit baru. Setiap pergerakan yang dilakukan oleh setiap unit akan membolehkan pemain memperolehi wang dan wang tersebut boleh digunakan untuk panggil unit baru dan pulihkan nyawa unit.

Setiap unit juga mempunyai kelebihan dan kekurangan ke atas unit-unit pihak lawan tertentu serta mereka juga mempunyai critical hit masing-masing. Contohnya, Pikeman sangat lemah apabila berhadapan dengan Knight, tapi apabila dua unit Pikeman diletakkan di dua posisi yang sama, ia akan menghasilkan critical hit yang mampu mengalahkan Knight.
Map perlawanan juga tidak dibiarkan begitu sahaja tanpa ada sebarang fungsi. Setiap map yang merangkumi kawasan hutan, kampung, padang pasir, salji dan laut mempunyai laluan, rupa bumi, posisi bangunan yang berbeza yang membolehkan pemain bereksperimen dengan pelbagai taktik. Kawasan seperti hutan, sungai dan gunung memberikan kelebihan dan kekurangan kepada unit. Contohnya, kawasan gunung memberikan kelebihan pertahanan ekstra kepada unit tapi melambatkan pergerakan unit.

Sistem cuaca seperti hujan, kabus, salji dan lain-lain juga hadir dalam Wargroove dan ia sememangnya memberikan kesan terhadap cara pemain bermain. Sebagai contoh, cuaca kabus menyebabkan pemain tidak nampak posisi unit pihak lawan dan pemain memerlukan unit anjing untuk membolehkan pemain lihat di balik kabus. Manakala cuaca seperti ribut pasir pula dapat menyukarkan penglihatan pemain untuk meletakkan unit pemain.
Untuk memenangi perlawanan, pemain boleh mengalahkan komander pihak lawan atau musnahkan stronghold pihak musuh. Dalam sesetengah misi juga, pemain boleh mengawal lebih dari seorang komander. Ini menyebabkan tempoh masa perlawanan menjadi lebih lama yang mana boleh mencapai sehingga lebih dari 45 minit kerana lebih banyak unit yang perlu dikawal, musuh yang lebih ramai dan map yang lebih besar dan luas.
Apabila terlalu ramai unit yang perlu dikawal, di sini kelemahan pertama dapat dilihat. Apabila dua unit berada di posisi yang sama, dua unit itu akan bertindih antara satu sama lain. Di PC, pemain akan susah untuk memilih unit yang dikehendaki dengan menggunakan cursor kerana cursor tersebut tidak dapat mengesan mana unit yang sepatutnya dia pilih.

Untuk single player, terdapat tiga mode yang disediakan. Campaign, Arcade dan Puzzles. Mode campaign seperti biasa pemain perlu lengkapkan main missions serta side missions. Side missions pula memberi peluang kepada pemain untuk bermain sebagai komander lain serta untuk mengetahui dengan lebih mendalam mengenai karakter tersebut. Lengkapkan side missions membolehkan pemain unlock karakter tersebut yang mana boleh dimainkan di mode arcade.
Bagi mode arcade pula, pemain boleh gunakan kesemua 13 komander untuk bermain dalam mode ini. Dalam mode ini, pemain perlu melepasi 5 stages untuk menang. Map yang disediakan dalam mode ini lebih kecil dan tempoh masa perlawanan tidak lama seperti dalam mode campaign. Bermain arcade mode juga membolehkan pemain unlock muzik jukebox. Untuk mode puzzles bagi penulis sangat mencabar kerana setiap unit hanya boleh lakukan satu pergerakan sahaja dan pemain perlu tamatkan perlawanan itu dalam satu pusingan. Terdapat 25 jenis puzzles yang disediakan.

Cuma apabila bermain sebagai Sedge dalam mode puzzles, kuasa groove Sedge mungkin agak overpower dan menipu kerana apabila Sedge dapat membunuh musuhnya dengan menggunakan groove, dia dapat melakukan lebih dari satu pergerakan dalam mode puzzles.
Tidak kira sama ada pemain bermain di mode campaign, arcade dan puzzles. Pemain akan diberikan ganjaran tiga bintang yang mana bintang-bintang itu boleh dikumpulkan untuk unlock codex (jika pemain mahu mengetahui dengan lebih mendalam mengenai dunia dan karakter Wargroove), concept arts dan satu misteri.

Bagi pemain yang mahu merasai pengalaman bermain dengan relaks, difficulty boleh diubah suai mengikut kehendak pemain sama ada mahu bermain secara easy, normal atau hard. Setiap perubahan yang dilakukan boleh memberikan kesan terhadap berapa banyak wang yang diterima, berapa banyak jumlah serangan yang boleh dikenakan dan bintang yang diperolehi.
Bagi multiplayer pula, terdapat dua mode disediakan iaitu Local dan Online. Mode Local membenarkan pemain bermain sehingga 4 orang dengan pilihan pelbagai map. Manakala bagi mode online pula, pemain akan bertarung dengan pemain dari seluruh dunia sama ada secara quick play atau hosted match. Apa yang menariknya, Wargroove mempunyai satu fungsi yang dikenali sebagai Asynchronous yang mana membenarkan pemain untuk keluar/masuk semasa permainan sedang berlangsung pada bila-bila masa sehingga tiba giliran mereka.

Di bahagian custom contents, pemain boleh mencipta map dan campaign sendiri dengan menggunakan tools yang telah disediakan dan untuk menghasilkannya sangat mudah. Pemain boleh tentukan berapa besar map, berapa banyak unit dan bangunan yang mahu diletakkan dan banyak lagi. Pemain juga boleh upload dan download map yang dihasilkan oleh orang lain.
Apa yang bestnya, mode multiplayer dan bahagian custom content ini menyokong fungsi crossplay antara Xbox One, PC dan Nintendo Switch.
Muzik
Muzik dalam Wargroove dihasilkan oleh Phonetic Hero dan ia sememangnya sedap di dengar. Menariknya, setiap kerajaan mempunyai lagu tema masing-masing. Cherrystone lebih berbunyi gembira, Floran runut bunyinya lebih dekat dengan alam semula jadi, Heavensong lebih berbunyi kepahlawanan dan Felheim lebih serius dan gelap bunyinya. Muziknya tidak terhad kepada kerajaan sahaja, setiap karakter juga mempunyai lagu masing-masing. Lagu kegemaran penulis dalam Wargroove ialah lagu tema Ryota, Dashing General dan Outlaws, Cheeky Ruckus yang sememangnya sangat awesome dan epik.

Namun, semasa penulis bermain game ini, kadangkala penulis dapat mengesan sedikit masalah audio yang tersekat-sekat. Tapi ia tidak berlaku selalu dan tidak menjejaskan prestasi permainan. Tapi bagi mereka memang memerlukan kelancaran audio semasa bermain mungkin akan sedikit terganggu.
Grafik
Game ini menggunakan seni pixel yang menarik untuk dilihat dan dapat melahirkan rasa nostalgia bagi peminat Advance Wars. Rekaan dan gerakan animasi karakternya juga baik dan comel untuk dilihat. Setiap lokasi seperti kawasan bersalji dan padang pasir juga dihasilkan dengan menarik.

Keperluan sistem yang diperlukan untuk bermain game ini tidak tinggi di PC. Hanya memerlukan prosessor Intel i3 atau i5 dan keperluan grafik DirectX 11 atau Open GL 3.3 dan memori RAM 2GB atau 4GB.
Keputusan – BOLEH BELI or BOLEH BLAH?!
BOLEH BELI
Kalau korang memang peminat tegar game turn based tactics dan juga pernah main Advance Wars di Game Boy Advance, korang patut main Wargroove kerana menawarkan banyak content seperti mode singleplayer, arcade dan multiplayer. Tak lupa juga dengan custom content yang memberikan kebebasan kepada pemain untuk mencipta map dan campaign mengikut kreativiti sendiri. Ditambah pula dengan gameplay yang sememangnya mencabar pemikiran strategik pemain untuk mengalahkan pihak musuh dalam pertempuran di darat, udara dan laut. Oh ya dan lagi satu, Wargroove menyokong crossplay antara PC, Xbox One dan Nintendo Switch.
BOLEH BLAH
Bagi mereka yang tidak biasa dengan genre game ini mungkin mereka akan suka atau tidak suka dengan game ini kerana pemilihan unit-unit dan perancangan strategi sangat penting untuk memenangi game ini. Jadi bagi mereka yang sukakan game fast paced, mungkin ini tidak sesuai untuk korang kerana tempoh masa bagi satu perlawanan boleh mencapai sehingga lebih dari 45 minit bergantung kepada tahap difficulty dan tahap kesabaran yang diperlukan dari pemain.
+ Jalan cerita yang menarik
+ Puzzle dan arcade mode yang mencabar
+ Skor muzik yang awesome
+ Style grafik yang retro dan comel
+ Multiplayer dan custom content yang mempunyai replay value
– Masalah cursor untuk mengesan unit yang dipilih yang bertindih pada posisi sama
– Masalah audio yang kadangkala tersekat-sekat
– Kuasa ‘groove’ Sedge yang overpower dalam mode Puzzles – character balancing masih boleh diperbaiki


Pelancaran Valorant ke platform konsol nampaknya semakin hampir

View this post on Instagram            A post shared by JomGaming (@jomgaming)


Epic Telah Belanja RM2.1b Untuk Epic Games Store, Hanya Akan Jana Keuntungan Selepas 2027

Baru-baru ini, dokumen yang mengandungi butiran tentang pertikaian undang-undang antara Epic Games dengan Apple telah didedahkan kepada umum. Daripada dokumen tersebut, beberapa info penting telah berjaya ditemui.
Antaranya, dokumen itu menyatakan yang Epic Games telah membelanjakan lebih daripada USD500 juta (sekitar RM2.1 billion) juta dalam pelaburan Epic Games Store, lapor PC Gamer.
Para peguam Epic menyebutkan semasa prosiding mahkamah bahawa syarikat itu belum lagi menjana keuntungan daripada Store tersebut. Malah Epic tidak menjangkakan yang mereka akan menjana sebarang keuntungan sehingga sekurang-kurangnya bermula tahun 2027.
“Epic Games Store adalah tidak menguntungkan dan tidak terbanding dengan App Store,” ujar peguam Epic, “dan ia tidak akan untung untuk sekurang-kurangnya beberapa tahun lagi, kalau ada pun.”
Dokumen itu mendedahkan lagi yang Epic kerugian sekitar USD181 juta (sekitar RM764) pada tahun 2019, serta dijangka rugi USD273 juta (sekitar RM1.2 billion) pada 2020. Untuk tahun 2021 pula, Epic dijangka rugi kira-kira USD139 juta (sekitar RM587 juta).
“Tahap terbaik pun, Epic tidak menjangkakan yang EGS untuk memiliki keuntungan kasar keseluruhan sebelum 2027.”
Walaupun Epic Games kelihatan seperti ‘sedang rugi’, kita tahu itu bukanlah hakikatnya. Syarikat itu banyak memperoleh keuntungan dari pelbagai aspek lain, khususnya pembelian-pembelian yang dilakukan para pemain dalam Fortnite.
Melalui pendapatan itu, Epic telah melaburkannya ke dalam Epic Games Store: mendapatkan hak-hak jualan eksklusif banyak game di store itu, serta memberikan bermacam game percuma pada setiap minggu. Harus diingat, ya para pemain dapat bermain game-game itu secara percuma, tetapi Epic lah yang membayarnya kepada para penerbit dan pembangun game-game tersebut.


E3 2016: Game Shooter Kacau Bilau Akan Kembali Dalam Versi VR – Serious Sam VR: The Last Hope!

Semalam, semasa press conference AMD di PC Gaming Show, mereka telah mengumumkan kerjasama mereka di dalam menghasilkan game Serious Sam versi VR!

Teaser trailer selama 42 saat yang bertajuk Serious Sam VR: The Last Hope itu memaparkan gameplay Serious Sam menentang gerombolan askar Mental! Kali ini, korang perlu berperang dan mengumpul senjata baru dari planet ke planet demi memusnahkan bala tentera Mental di serata galaksi!

Pilihlah senjata korang dari deck starship dan terjun masuk ke dalam aksi arcade FPS klasik dengan full motion control! Bersedia untuk menghadapi pelbagai raksasa nan ganas, hodo dan pelik yang semestinya unik bagi universe Serious Sam!

Serious Sam VR: The Last Hope akan datang ke Steam Early Access dan Vive di antara 20 Jun hingga September ini nanti!


Kena: Bridge of Spirits Akan Dilancarkan Pada Ogos, Hanya Berharga RM169

Daripada sekian banyak game akan datang yang sudah diumumkan, Kena: Bridge of Spirits merupakan antara yang paling menarik perhatian penulis.
Semasa acara State of Play pada Jumaat lalu, Ember Lab telah memperlihatkan trailer baharu, sekaligus memperlihatkan gameplay buat kali pertama. Melihat trailer ini, ia menambahkan lagi keterujaan kita terhadap game yang memiliki visual yang sangat cantik ini.
Jom layan:

Bersama-sama dengan trailer ini, mereka turut mengumumkan tarikh pelancaran dan harga pasarannya.
Kena: Bridge of Spirits akan dilancarkan pada 24 Ogos 2021 dengan harga hanya RM169. Dalam kata lain, game ini bukanlah meletakkan harga game AAA penuh (RM250).
Kena: Bridge of Spirits akan dilancarkan untuk PS4, PS5 dan PC. Ia merupakan game eksklusif konsol di PlayStation dalam waktu terhad, bermakna ia kelak akan turut dilancarkan di platform konsol lain, kebiasaannya selepas setahun.


Spotify Gaming Dilancarkan – Kategori Khas Untuk Gamers Mengasyikkan Diri Dalam Dunia Gaming

Sememangnya, sebagai seorang gamer, pastinya anda sentiasa dibuai dengan lagu-lagu dalam game kegemaran. Kini, melalui Spotify Gaming, dengarkan semua itu di mana saja anda berada!

Spotify merupakan sebuah servis yang menyediakan streaming muzik yang sangat popular pada masa kini – mencecah kira-kira 100 juta pengguna aktif. Terkini, ingin meluaskan lagi servis yang mereka tawarkan, kategori terbaru telah dilancarkan – iaitu “Gaming”.

Spotify Gaming menyediakan pelbagai soundtrack yang terdapat dalam video game. Sama ada dari muzik-muzik mono nostalgia era 80-an, hinggalah kepada soundtrack video game masa kini seperti No Man’s Sky, Fallout 4, Rocket League dan Uncharted 4 – semuanya dikumpulkan dalam satu kategori yang lengkap.
Di samping itu, naikkan semangat anda semasa ber-gaming untuk mendapatkan feel yang lebih sesuai melalui playlist-playlist menarik seperti Power Gaming, RetroWave and Top Gaming Tracks.

Menggunakan tagline #PlayYourWay, kategori Gaming ini sudah boleh anda browse di kesemua platform yang disediakan Spotify – iaitu iOS, Android, dekstop dan PlayStation.
Bawa diri anda dalam dunia video game kegemaran anda menerusi kategori Spotify Gaming di sini, dan cipta playlist mengikut citarasa anda sendiri di sini.


DLC Percuma Bagi Resident Evil 7: Biohazard Telah Ditunda!

Peluang untuk beraksi sebagai Chris Redfield nampaknya tertunda.

Dijanjikan seawal bulan Mac, nampaknya Capcom terpaksa menunda DLC Not A Hero kerana kurang berpuas hati dengan kualiti DLC terbabit. Not A Hero adalah sebuah DLC yang dijanjikan akan memberikan kisah baru dan akan dibintangi oleh protagonis kegemaran ramai iaitu Chris Redfield.
Buat masa ini, Capcom tidak memberikan sebarang tarikh penerbitan bagi DLC Not A Hero.
Resident Evil 7: Biohazard telah menerima sambutan yang sangat memberansangkan dimana ia telah mencecah jualan sebanyak 3 juta unit menjelang bulan Februari yang lepas.


SEKIRO: SHADOWS DIE TWICE: BOLEH BELI OR BOLEH BLAH!?

Sila ninggal berkali-kali dari FromSoftware
Menyatakan sebuah video game dari From Software pastinya sudah basi diperkatakan dalam komuniti gaming. Namun begitu, pujian sememangnya patut diberikan kepada studio ini kerana berjaya meneruskan tradisi memberikan pemain dengan cabaran yang cukup susah dalam video game mereka, dan pada masa sama juga cukup mengujakan.

Bagi mereka yang cukup kenal dengan siri Souls atau Bloodborne, korang akan dikejutkan dengan sesuatu yang lebih menyegarkan, atau bagi sesetengah mengecewakan. Ini kerana FromSoftware kini lebih menekankan gameplay pertarungan yang jauh lebih agrasif dan lebih mengetengahkan kebolehan parry(menepis). Sekiro juga memberikan kawalan yang jauh lebih lincah dengan pelbagai alatan ala seorang ninja. Disamping itu, pemain juga diberikan pilihan melakukan pelbagai stealth kill yang cukup pelbagai dan memuaskan.

Seperti yang diperkatakan sebelum ini, fokus kali ini diberikan pada sistem parry dan jika pemain gagal menguasainya, pemain pastinya akan dihukum dengan keras. Sebaliknya, jika pemain berjaya menguasai sistem parry dengan sempurna, Sekiro akan menjadi lebih mudah dari mula hingga akhir.

Sekiro berkongsi sedikit sebanyak persamaan dengan siri-siri sebelumnya dari segi penceritaan dan penyampaian. FromSoftware lebih selesa untuk pemain menyingkap sendiri apa yang ada didalam dunia yang telah mereka bina daripada menerangkan satu persatu apa apa yang terjadi sebenarnya. Harus ditekankan bahawa dunia zaman feudal jepun dengan sedikit sebanyak mitos dan teknologi cukup menarik!
KEPUTUSAN – BOLEH BELI OR BOLEH BLAH!?

Rekaan visual yang menyegarkan, penceritaan yang menarik dan gameplay yang lebih diperkemaskan, Sekiro: Shadows Die Twice satu keluaran FromSoftware paling menarik setakat ini. Sesungguhnya sebuah game yang boleh dikategorikan sebagai BOLEH BELIdan pastinya akan dicalonkan sebagai Game of the Year.
Namun begitu, jika korang hendak bermain secara santai dan berehat ketika bermain video game, dinasihatkan elakkan sahaja game ini kerana ianya sangat menghukum apabila pemain gagal menguasai sistem pertarungan dan kerap melakukan kesilapan.
+ Rekaan visual yang mengujakan
+ Dunia yang lebih luas untuk diterokai
+ Gameplay yang lincah, pelbagai dan padat
+ Ganjaran kepada pemain yang menguasai sistem pertarungan
– Sangat menghukum pemain atas kesilapan
Sekiro: Shadows Die Twice boleh didapati di PC, PS4 dan XBO mulai 22 Mac 2019.


George R.R. Martin Dilaporkan Sedang Bekerjasama Dengan From Software Untuk Sebuah Game Open-World

Khabar angin sebelum ini telah lama berkicau tentang penulis buku A Song of Ice & Fire (adaptasi Game of Thrones di HBO), George R.R. Martin sedang bekerjasama dengan pembangun yang membawakan siri Dark Souls, From Software.

Terbaru, khabar angin ini nampaknya semakin menarik apabila George R.R. Martin telah menaikkan post terbaru di blognya, mengatakan yang beliau telah berunding dengan sebuah pembangun video game dari Jepun. Walaupun tidak menyatakan secara spesifik pembangun tersebut, ia menarik untuk disebut bahawa From Software berpangkalan di Jepun.
Gematsu pula melaporkan bahawa menurut sumber yang dekat dengan From Software, game tersebut dikenali sebagai “GR”, akronim yang mereka tidak boleh dedahkan buat masa ini. Game ini telahpun dibangunkan selama tiga tahun, bergenre open-world, dan ada gameplay menunggang kuda.
Ia dikatakan kolaborasi antara Hidetaka Miyazaki dan George R.R. Martin, serta akan diterbitkan oleh Bandai Namco. Lebih menarik, game ini dikhabarkan akan diumumkan semasa E3 2019 di pentas Microsoft.

Melihat bagaimana jayanya siri buku A Song of Ice & Fire serta siri TV Game of Thrones, pastinya menarik untuk menantikan bagaimana penulis tersohor ini bekerjasama dalam membawakan sebuah game AAA.


Sony Adakan Jualan Murah PlayStation Sempena Ramadan/Raya – Diskaun Game, PS Plus, Controller, PS VR

Sony telah mengumumkan satu kempen jualan murah bersempena Ramadan dan Hari Raya yang dijalankan di seluruh Malaysia — merangkumi game digital, game fizikal, controller dan headset PlayStation VR.
Dari 28 April hingga 12 Mei 2021, produk-produk berikut akan mendapat diskaun di kedai-kedai pengedar rasmi PlayStation:
PlayStation VR — RM979DUALSHOCK 4 (warna terpilih sahaja) — RM179Ghost of Tsushima — RM169Crash Bandicoot 4: It’s About Time — RM169The Last of Us Part II — RM129Final Fantasy VII Remake — RM129God of War — RM55The Last of Us Remastered — RM55UNCHARTED 4: A Thief’s End — RM55Horizon Zero Dawn: Complete Edition — RM55Ratchet & Clank — RM55
Selain game-game disk fizikal di atas, Sony turut menawarkan bermacam game dengan diskaun sehingga 80% di PlayStation Store.
Di samping itu, dari 28 April hingga 5 Mei sahaja, pemain berpeluang mendapatkan langganan 12-bulan PlayStation Plus pada harga RM127 di PlayStation Store.
Jadi, game apa yang korang nak dapatkan untuk sambutan Hari Raya tahun ini? Atau mungkin PlayStation VR dan controller DualShock 4 baharu?


Netflix Umum Siri Anime Tekken, Fokus Kisah Jin Kazama, Keluar Tahun Ini, Saksikan Trailer Pertama

Tanpa angin tanpa ribut, Netflix telah mengumumkan satu siri anime baharu adaptasi daripada francais game yang cukup popular.
Netflix telah memperlihatkan trailer pertama Tekken: Bloodline, iaitu siri anime adaptasi daripada francais game Tekken.
Memfokuskan kepada kisah asal (origin story) Jin Kazama, siri ini akan mula distrim pada tahun ini di platform Netflix, namun tarikh tepat tayangan masih belum didedahkan.
Dalam trailer yang dikeluarkan, kita dapat saksikan Jin berguru dengan datuknya, Heihachi Mishima. Kemudian, kita juga dapat saksikan karakter-karakter ikonik Tekken lain seperti Paul, King dan lain-lain.

Sinopsis rasmi yang dikeluarkan adalah seperti berikut:
“Kuasa adalah segalanya. Jin Kazama mempelajari seni bela diri keluarga, Kazama-Style Traditional Martial Arts, daripada ibunya sejak kecil. Walaupun begitu, dia sangat tidak berkuasa apabila satu makhluk jahat secara tiba-tiba muncul, meranapkan segala yang berharga kepadanya, mengubah haluan hidupnya buat selamanya. Marah terhadap diri sendiri kerana tidak mampu menghalangnya, Jin bersumpah untuk membalas dendam dan mencari kuasa mutlak untuk melawannya. Pencarian itu membawanya kepada pertarungan hakiki peringkat global — The King of Iron Fist Tournament.”

here's a poster so you can get a better first look at Tekken: Bloodline　　　　　　　 💪🥋¡Y aquí el cartel promocional para ir abriendo boca! pic.twitter.com/qYoNzS454m— Netflix Anime (@NetflixAnime) March 19, 2022


8 Perkara Tentang Google Stadia – Harga, Tarikh Pelancaran, Senarai Game, Keperluan Internet

Google tidak mahu menunggu sehingga E3 2019 bermula pada minggu hadapan untuk berkongsi lanjut tentang platform streaming mereka, Stadia. Semalam, mereka telah mendedahkan pelbagai info terbaru.
Jadi, ini antara beberapa info yang sudah kita ketahui tentang Google Stadia setakat ini.
1. Harga

Secara mudahnya, ada dua jenis langganan Stadia, iaitu Stadia Pro dan Stadia Base. Stadia Pro mengenakan caj sebanyak USD9.99 untuk sebulan serta memberikan beberapa kelebihan lain seperti game-game terpilih dan lain-lain. Stadia Base pula adalah percuma. Makna kata, servis streaming ini boleh digunakan secara percuma, yang mana kalau pemain ingin bermain mana-mana game, mereka boleh membelinya secara berasingan.
Di bawah ialah perbandingan antara kedua-dua jenis langganan ini:
Stadia Pro

Harga: USD9.99 sebulan
Resolusi: Sehingga 4K
Bunyi: 5.1 surround sound
Beli game pada bila-bila masa: Ya
Game percuma tambahan berkala: Ya, dimulakan dengan Destiny 2: The Collection
Diskaun untuk game-game terpilih: Ya

Stadia Base

Harga: Percuma
Resolusi: Sehingga 1080p
Bunyi: Stereo
Beli game pada bila-bila masa: Ya
Game percuma tambahan berkala: Tiada
Diskaun untuk game-game terpilih: Tiada

Semasa pelancarannya nanti, Google turut membawakan satu bundle untuk para pemain memulakan pengalaman bermain Stadia dengan bergaya – digelar Stadia Founder’s Edition. Dalam edisi ini, ia memasukkan:

Langganan Stadia Pro selama tiga bulan
Chromecast Ultra
Stadia Controller edisi terhad
Buddy Pass selama tiga bulan untuk diberikan kepada seorang rakan

Stadia Founder’s Edition berharga USD129.99.

2. Tarikh Pelancaran
Google masih belum mengumumkan tarikh tepat bilakah Stadia akan dilancarkan, namun mereka mengatakan yang ia akan menemui para pemain pada bulan November 2019.
Stadia Pro berserta Founder’s Edition akan dilancarkan terlebih dahulu pada waktu itu, manakala Stadia Base akan keluar pada tahun hadapan.
3. Negara Dilancarkan
Pada November itu nanti, Stadia akan dilancarkan di 14 buah negara terlebih dahulu. Mereka akan melancarkan ke lebih banyak negara pada tahun 2020, tanpa menyebutkan negara mana.
14 negara terawal ini ialah Amerika Syarikat, Kanada, United Kingdom, Ireland, Perancis, Jerman, Itali, Sepanyol, Belanda, Belgium, Denmark, Sweden, Norway, dan Finland.
4. Keperluan Kelajuan Internet
Google menggariskan tiga tahap kelajuan internet yang diperlukan untuk bermain di Stadia. Ianya seperti berikut:

10Mbps – 720p, 60 fps, Stereo
20Mbps – 1080p, 60 fps, 5.1 Surround Sound
35Mbps – 4K, 60 fps, 5.1 Surround Sound

5. Keperluan Hardware
Sebagai sebuah platform streaming, Stadia sebenarnya tidak “cerewet” dalam membenarkan pemain untuk menggunakannya. Apa yang perlu hanyalah sambungan internet seperti yang dinyatakan di atas, serta sedikit keperluan seperti di bawah:

Komputer Desktop atau Laptop (yang boleh jalankan browser Google Chrome)
Mac – Memerlukan macOS X 10.9 dan lebih tinggi
PC – Memerlukan Windows 7 dan lebih tinggi
TV – Memerlukan Google Chromecast, HDMI Port
Tablet – Memerlukan Google Chrome
Telefon pintar – Pada ketika ini hanya Google Pixel 3 dan Google Pixel 3a yang menyokong Stadia. Google akan menambah lebih banyak telefon pada pada masa akan datang.

6. Senarai Game

Google telahpun mengumumkan apakah game yang akan boleh dimainkan apabila Stadia dilancarkan pada November kelak — termasuklah game-game yang sudah dan belum dilancarkan pada waktu ini. Senarai penuhnya ialah:

Assassin’s Creed Odyssey
Baldur’s Gate 3
Borderlands 3
Darksiders Genesis
Destiny 2
Doom 2016
Doom Eternal
Dragon Ball Xenoverse 2
Farming Simulator 19
Final Fantasy XV
Football Manager
Get Packed
GRID
Gylt
Just Dance
Metro Exodus
Mortal Kombat 11
NBA 2K
Power Rangers: Battle for the Grid
Rage 2
Samurai Shodown
The Elder Scrolls Online
Thumper
Tomb Raider Definitive Edition
Shadow of the Tomb Raider
Rise of the Tomb Raider
Tom Clancy’s Ghost Recon Breakpoint
Tom Clancy’s The Division 2
Trials Rising
The Crew 2
Wolfenstein: Youngblood

7. Senarai Penerbit
Selain senarai game, Google juga mendedahkan senarai penerbit game yang sudah bersetuju untuk membawakan game masing-masing ke platform Stadia. Berikut senarainya:

Bandai Namco
Bethesda
Bungie
Capcom
Coatsink
Codemasters
Deep Silver
Drool
Electronic Arts
Giants Software
Larian Studios
nWay Games
Rockstar
Sega
SNK
Square Enix
2K
Tequila Works
Warner Bros
THQ
Ubisoft

8. Apa Itu Stadia?

Kalau korang masih kurang jelas tentang apakah sebenarnya Google Stadia ini, korang boleh baca dalam artikel ini – Masih Tak Faham Apa Itu Google Stadia? Ini 11 Perkara Yang Korang Perlu Tahu


Jom Sertai Pertandingan Amatur DotA 2 Ini – Jumlah Hadiah Kemenangan Sebanyak RM45,000 Untuk Direbutkan!

Dengan jumlah hadiah kemenangan sebanyak RM45,000 untuk pasukan amatur – siapa yang tak nak rebutkan?

Cvriovs dan Blitzone Esports CyberCafe bakal menganjurkan sebuah pertandingan DotA 2 yang cukup besar – digelar Blitzone e-Sports DotA 2 League 2017. Apa yang menarik tentang pertandingan ini adalah ia bukan sahaja sebuah pertadingan yang tunggal, tetapi ia akan mengadakan enam kali pusingan kelayakan terlebih dahulu!
Bermula 29 Julai ini, enam pusingan kelayakan akan berlangsung pada setiap minggu – yang mana setiap finalis (2 pasukan) dari setiap pusingan kelayakan akan layak ke acara Grand Finals pada 9 September 2017. Dan jangan korang tak tahu, terdapat 32 slot pasukan untuk setiap pusingan kelayakan, bermakna, peluang korang untuk layak ke Grand Finals amatlah besar!
Lebih berita baik untuk korang (mungkin tidak bagi sesetengah pihak lain), pertandingan ini merupakan sebuah pertandingan yang ingin memfokuskan kepada para pemain amatur. Berikut adalah senarai para pemain yang dilarang untuk menyertai pertandingan ini:

Bekas atau pemain/pasukan semasa yang berada dalam tier 1/2 atau Pro
Pemain atau pasukan yang pernah bermain dalam The International (TI)/Major Valve Events
16 pasukan teratas dalam kelayakan TI

Dan pastinya membuatkan korang tersenyum lebar, bukan Grand Finals sahaja menjanjikan hadiah lumayan, malah setiap pusingan kelayakan juga menawarkan hadiah-hadiah yang menarik!
Berikit adalah senarai hadiah kemenangan untuk setiap pusingan kelayakan serta Grand Finals dan beberapa butiran lain yang perlu korang tahu:

Pusingan Kelayakan Minggu Pertama
Tarikh: 29 & 30 Julai 2017
Lokasi: Damansara Jaya (HQ)
Hadiah Kemenangan:
Tempat Pertama – 5 x Redragon Garuda H101 Gaming Headset + 50-jam Game Credit
Tempat Kedua – 50-jam Game Credit
Pusingan Kelayakan Minggu Kedua
Tarikh: 5 & 6 Ogos 2017
Lokasi: Klang
Hadiah Kemenangan:
Tempat Pertama – 5 x AMD Limited Edition Hoodie + 50-jam Game Credit
Tempat Kedua – 50-jam Game Credit
Pusingan Kelayakan Minggu Ketiga
Tarikh: 12 & 13 Ogos 2017
Lokasi: Centrepoint, Bandar Utama
Hadiah Kemenangan:
Tempat Pertama – 5 x AOC 21.5″ IPS Monitor + 50-jam Game Credit
Tempat Kedua – 50-jam Game Credit
Pusingan Kelayakan Minggu Keempat
Tarikh: 19 & 20 Ogos 2017
Lokasi: Sunway, Subang
Hadiah Kemenangan:
Tempat Pertama – 1 x ZOTAC GTX1050 + 50-jam Game Credit
Tempat Kedua – 50-jam Game Credit
Pusingan Kelayakan Minggu Kelima
Tarikh: 26 & 27 Ogos 2017
Lokasi: Damansara Jaya (GeForce iCafe)
Hadiah Kemenangan:
Tempat Pertama – 5 x Razer Limited Keyboard Bag + 50-jam Game Credit
Tempat Kedua – 50-jam Game Credit
Pusingan Kelayakan Minggu Keenam
Tarikh: 2 & 3 September 2017
Lokasi: Sri Petaling
Hadiah Kemenangan:
Tempat Pertama – 5 x MSI Steelseries Kinzu v2 Gaming Mouse + 50-jam Game Credit
Tempat Kedua – 50-jam Game Credit

Acara Kemuncak Grand Finals
Tarikh: 9 & 10 September 2017
Lokasi: Utropolis, Glenmarie, Shah Alam
Hadiah Kemenangan:
Tempat Pertama – 5 x Warlord Phantom Series Gaming Chair + RM3,000 + 200-jam Game Credit + bekalan minuma Redbull untuk SETAHUN (product of Europe)
Tempat Kedua – 5 x AOC 24.5″ Gaming Monitor + RM2,000 + 150-jam  Game Credit
Tempat Kedua – 5 x Ducky Zero Keyboard + RM1,000 + 100-hour Game Credit

Tidak berhenti di situ, para pengunjung yang menghadirkan diri juga berpeluang untuk mendapatkan beberapa barangan menarik seperti goodie bags, cabutan bertuah, minuman Redbull percuma, baucar daripada Paramount Utropolis dan 3 barangan giveaway yang mana setiap satu bernilai RM1,000!
Jadi, apa yang korang tunggu lagi? Sahkan kemasukan pasukan korang sekarang kerana pendaftaran sebelum 22 Julai 2017 akan ditawarkan dengan yuran pendaftaran early bird (RM35). Pendaftaran selepas tarikh ini akan dikenakan dengan yuran sebanyak RM50! Lebih-lebih lagi, slot adalah terhad! Cepat, cepat daftar!

Untuk sebarang pertanyaan lanjut, korang boleh hubungi:
Emel: [email protected]
Telefon: Iqbal (+6012-6955043), Tack (+6012-6332519)
Atau korang boleh layari laman Facebook untuk acara ini.


Dissidia Final Fantasy: Ramza Beoulve dalam HD!

Walaupun Ramza mempunyai rupa yang sangat ikemen tapi barisan skill dan attack Ramza, hero Final Fantasy Tactis ini cukup hebat!
Beberapa hari yang lepas, Square Enix baru sahaja menghadiahkan para kipas-susah-mati dengan 3D Rendering versi untuk Ramza Beoulve.

Dan semalam, bersamaan dengan 4 Feb 2016, pada pukul 8 malam waktu Malaysia, Square Enix telah memberikan trailer terbaru Ramza untuk game Dissidia Final Fantasy untuk arcade nanti!

Ramza Beoulve adalah hero bagi game Final Fantasy Tactis (FFT) yang pernah keluar di Playstation One (PS1), Playstation Portable (PSP), iOS dan Android. FFT adalah daripada genre tactical/strategy RPG.

Ramza tidak pernah ada CG Render bagi karakter beliau. Artwork paling hebat yang ada untuk Ramza adalah daripada 2D artwork di dalam game FFT sendiri, di mana Ramza tidak mempunyai hidung pun. LOL. Jadi, dengan kemunculan Ramza dan hidung, ini sama sekali mengujakan para peminat FFT dan FF secara keseluruhannya!
Game Dissidia pernah keluar di PSP; dengan 2 game yang berlainan, Dissidia dan Dissidia 012 Duodecim. Game di PSP ini mengetengahkan genre Fighting dan Action-RPG berbanding dengan turn-based battle system yang biasa dimainkan untuk siri Final Fantasy (FF). Dissidia adalah game wajib main jika anda mempunyai PSP!

Bagi game Dissidia yang baru yang akan dikeluarkan di arcade ini, gameplay-nya adalah lebih kepada Fighting dengan 2 party members sebagai AI membantu anda. Ini tidaklah menghairankan kerana Koei Tecmo, studio yang banyak mengeluarkan genre fighting (seperti Dead or Alive) turut sama membantu Square Enix develop game ini. Jika anda pernah bermain Final Fantasy Type-0 sebelum ini, lebih kurang begitulah gameplay-nya.

Malangnya, game versi arcade ini hanya dikeluarkan di Jepun sahaja. Namun dulu ada ura-ura percakapan bahawa game ini juga bakal dikeluarkan di PS4. Ini kerana Square Enix sendiri pernah mengeluarkan video perbandingan di antara arcade dan PS4.
Setakat ini belum ada sebarang kata-kata rasmi dari pihak Square Enix bahawa game ini akan keluar ke PS4. Marilah kita sama-sama berdoa agar game ini sampai ke PS4 dan sampai ke tanah air ku Malaysia!


Malaysia Kini Di Kedudukan Ke-21 Dunia Dalam Pendapatan Gaming, Dijangka Cecah RM2.5b Pada Tahun 2017

Status Malaysia sebagai antara negara yang aktif dalam industri gaming sememangnya bukan hanya cakap-cakap kosong sahaja. Jumlah pendapatan yang diperoleh dalam negara ini turut meninggalkan beberapa negara maju lain.

Dalam laporan terbaru yang dikeluarkan Newzoo, yang bertajuk ‘Top 100 Countries By Game Revenues‘, Malaysia kini berada di tangga ke-21 dengan jumlah pendapatan sebanyak USD586 juta (kira-kira RM2.5b).
Laporan tersebut menyenaraikan 100 negara dalam jangkaan jumlah pendapatan dalam industri gaming global untuk tahun 2017. Kajian tersebut dilakukan berdasarkan kombinasi kajian pengguna primer, data transaksional, laporan suku tahunan syarikat dan data banci.
Kajian ini diambil daripada Laporan Pasaran Game Global oleh Newzoo yang dikemaskini pada bulan April 2017.
Pemain-pemain PES Malaysia semasa di Bandung, Indonesia.
Sama seperti kedudukan tahun lalu, China, Amerika Syarikat dan Jepun terus menguasai industri gaming global, dengan masing-masing menduduki kedudukan pertama, kedua dan ketiga. Pada tahun ini, China memperoleh jumlah pendapatan sebanyak USD27.55b, Amerika Syarikat sebanyak USD25.06b dan Jepun sebanyak USD12.55b.
Tiga negara Asia Tenggara yang memiliki kedudukan tertinggi dalam carta ini adalah Indonesia di kedudukan ke-16 dengan jumlah pendapatan sebanyak USD879 juta. Thailand berada satu anak tangga di atas Malaysia, iaitu di kedudukan ke-20 dengan pendapatan sebanyak USD597 juta.
Manakala, Vietnam dan Filipina masing-masing berada di kedudukan ke-28 dan ke-29 dengan pendapatan sebanyak USD364 juta dan USD354 juta. Singapura pula berada di kedudukan ke-32 dengan pendapatan sebanyak USD317 juta.
Pemain dari KL Raikous wakili Malaysia ke Pokémon World Championships 2016 di San Francisco.
Berikut adalah senarai 32 negara teratas dengan pendapatan industri gaming tertinggi di dunia (angka dalam dollar Amerika):
1. China – 27,547,039,000
2. Amerika Syarikat – 25,059,883,000
3. Jepun – 12,545,659,000
4. Jerman – 4,378,066,000
5. United Kingdom  4,217,715,000
6. Korea Selatan – 4,187,711,000
7. Perancis – 2,967,052,000
8. Kanada – 1,947,371,000
9. Sepanyol – 1,913,050,000
10. Itali – 1,874,608,000
11. Persekutuan Rusia – 1,485,205,000
12. Mexico – 1,427,974,000
13. Brazil – 1,334,205,000
14. Australia – 1,234,393,000
15. Taiwan – 1,028,511,000
16. Indonesia – 879,740,000
17. India – 817,819,000
18. Turki – 773,888,000
19. Arab Saudi – 647,424,000
20. Thailand – 597,173,000
21. Malaysia – 586,682,000
22. Belanda – 567,372,000
23. Poland – 489,208,000
24. Iran – 431,917,000
25. Argentina – 423,405,000
26. Switzerland – 411,840,000
27. Sweden – 411,709,000
28. Vietnam – 364,981,000
29. Filipina – 354,232,000
30. Austria – 350,976,000
31. Belgium – 331,915,000
32. Singapura – 317,618,000
Anda boleh lihat senarai penuh kedudukan 100 negara teratas di sini.


Mod Star Wars Battlefront II Bawakan Rey Sebagai Sith Dan Saberstaff

Rey sertai Dark Side? Darth Rey?
Kalau Darth Vader memakai kostum berwarna merah jambu dan Kylo Ren yang menjadi Matt The Technician masih belum cukup untuk korang bermain-main dengan mod Star Wars Battlefront II, mungkin beberapa mod baru ini bakal menarik minat korang.
Mod paling menarik yang setakat ini bagi kami adalah menukar Rey kepada Sith Lord – yang mana ia menggantikan abiliti-abiliti yang ada pada karakter Rey kepada saber throw dari Darth Vader, force lightning dari Emperor Palpatine dan force freeze dari Kylo Ren. Dan semestinya Rey menghunus lightsaber ikonik Dark Side berwarna merah.
Apa yang paling menarik tentang mod “Rey Sith Abilities” ini adalah karakter Rey turut kelihatan lebih “Dark Side” – seperti matanya kelihatan lebih penuh dengan kebencian dan kemarahan.
Korang boleh dapatkannya di sini.

Kalau korang tidak suka Rey pergi ke Dark Side, dan masih mahu Rey dalam Light Side, mod ini pula pasti lebih menarik buat korang. Menukar lightsaber Rey kepada warna kuning, tetapi dengan aura Darth Maul, iaitu lighsaber bercabang 2 (saberstaff).
Korang boleh dapatkannya di sini.

Perlu diingat bahawa modding ini hanya boleh dilakukan di platform PC, dan hanya boleh dimainkan dalam arcade mode.


Overwatch: Blizzard Keluarkan Cinematic Teaser Pula! Bersedialah Untuk Open Beta!

Nampaknya Blizzard betul-betul bersungguh dalam mempromosikan game terbaru mereka iaitu Overwatch.

Kali ini, Blizzard telah mengeluarkan cinematic teaser terbaru mereka yang bertajuk “Are You With Us“. Di dalam teaser ini memaparkan Winston – Si gorilla bijak yang menceritakan serba sedikit tentang asal-usul Overwatch dan juga kesungguhan Winston dalam memujuk korang semua menyertai team Overwatch.

Di samping itu juga pada penghujung teaser tersebut diselitkan juga tarikh Open Beta bagi Overwatch yang akan bermula pada 5 Mei 2016 dan akan berakhir pada 9 Mei 2016. Untuk maklumat lanjut mengenai Open Beta Overwatch ini boleh saja lawati laman web Overwatch.
Selain itu, mode Competitive Play tidak akan berada dalam open beta kali ini, menurut Jeff Kaplan – game director Overwatch, keputusan ini dibuat setelah habisnya tempoh close beta tempoh hari dan mereka melihat banyak kelemahan dan kekurangan yang ingin diperbaiki sebelum mode ini dikeluarkan dalam full game kelak.
Overwatch akan berada di PC, PlayStation 4 dan Xbox One pada 24 May dan open beta akan bermula pada 5 May.
ADIOS!!


DC Worlds Collide: Game Kad Mobile Dengan Karakter-Karakter DC Universe

Dah puas tonton The Batman yang membuat otak korang bekerja keras? Jom layan pula game kad mobile yang lebih santai ini.
DC Worlds Collide merupakan sebuah game kad mobile yang membawakan karakter-karakter ikonik DC Universe. Buat masa ini, ia baru dilancarkan ke Android dalam masa Early Access di beberapa negara Asia Tenggara, termasuk Malaysia.

Gameplay yang ditampilkan dalam game ini adalah pemain perlu mengumpulkan karakter-karakter kegemaran dan secara strategiknya level up skuad masing-masing.
Watak-watak yang dibawakan ke dalam game ini tentunya hero-hero DC yang paling dikenali seperti Batman, Superman, The Flash, dan Wonder Woman, serta watak-watak jahat termasuklah Lex Luthor dan Harley Quinn.
Melalui banyak mode yang diperkenalkan, seperti Convergence Crisis, Elseworld, Warworld, Adventure Earth dan Crisis Watch, pemain akan dibawa menerokai pelbagai kisah menarik serta interaksi yang penuh aksi.

Pemain juga boleh menyelami Character Origins, story mode yang bukan sahaja mencipta semula kisah asal-usul Super Heroes dan Super-Villains, malah menawarkan pemain peluang untuk memenangi lebih banyak ganjaran melalui beberapa mini game.
Pada 3 Mac ini, DC Worlds Collide akan membawakan satu acara menarik dipanggil “What Am I”. Para pemain perlu membantu Batman menyelesaikan satu krisis dengan melengkapkan segala teka-teki yang ditinggalkan oleh The Riddler.
Untuk “What Am I”, acara ini akan memfokuskan kepada permusuhan antara Batman dan The Riddler, yang bermain permainan bahaya dengan Caped Crusader. Teka-teki yang ditinggalkan tersembunyi dalam DC Worlds Collide, dan pemain perlu mengumpulkan objek-objek yang relevan kepada teka-teki itu untuk mencari jawapan hakikinya.

Korang boleh muat-turun DC Worlds Collide di Google Play Store di sini. Versi iOS masih belum dilancarkan.
Ikuti Facebook DC Worlds Collide untuk mendapatkan perkembangan terkini game ini.


Ramai Rakyat Itali Kini Luangkan Masa Bermain Fortnite Dan Call of Duty Selepas Penularan COVID-19

Itali menjadi pintu masuk kepada penularan wabak COVID-19 di Eropah. Ketika artikel ini ditulis, seramai lebih daripada 12,000 telah disahkan dijangkiti virus ini, dan lebih daripada 1,000 maut.
Disebabkan kerajaan Itali sudahpun mengarahkan semua kedai yang tidak berkepentingan ditutup sehingga 25 Mac, serta semua sekolah turut ditutup, bilangan rakyat negara itu yang mengasingkan diri di dalam rumah dan bermain game nampaknya telah meningkat secara mendadak.
Menurut laporan Bloomberg, “jumlah data yang melepasi rangkaian nasional Telecom SpA telah meningkat sebanyak 2 per 3 dalam masa dua minggu lepas.” Sebahagian daripada trafik ini mungkin menaik disebabkan ramai dewasa yang sudah mula bekerja dari rumah, namun ianya hanya sebahagian kecil sahaja.
Sebahagian besar perkongsian bandwith itu terdiri daripada trafik game-game online terutamanya Fortnite dan Call of Duty.
“Kami melaporkan terdapat peningkatan sebanyak lebih daripada 70% trafik Internet terhadap rangkaian jalur darat (landline network), dengan sumbangan besar daripada gaming online seperti Fortnite,” kata CEO Telecom Itali, Luigi Gubitosi.
Fortnite dan Call of Duty memberi sumbangan terbesar semestinya tidak mengejutkan. Kira-kira tiga tahun selepas dilancarkan, Fortnite masih lagi menjadi game paling popular di seluruh dunia, dan Call of Duty pula, game battle royale standalone terbaharunya, Warzone baru sahaja dilancarkan.


REV Major 2017: Wakil Malaysia Pertaruh Nasib Di Tournament Fighting Game Di Filipina Pulak! Jom Layan Stream!

Sekarang sedang berlangsung acara fighting game di Filipina – REV Major 2017 yang membariskan fighting game popular masakini dan disertai fighters antarabangsa!

Berikut adalah senarai brackets bagi acara Tekken 7:
REV Major TWT Pool A
REV Major TWT Pool B W1NT3RW0LF
REV Major TWT Pool C
REV Major TWT Pool D R3TAL1AT3
REV Major TWT Pool E
REV Major TWT Pool F
REV Major TWT Pool G Armaggeddon | FV Arenz
REV Major TWT Pool H Armaggeddon | FV Meat

Berikut adalah senarai brackets bagi acara-acara game lain:
REV Major SFV
REV Major UMVC3
REV Major Injustice 2
REV Major KoF14
REV Major Guilty Gear Xrd Rev 2
REV Major Smash Bros for WiiU

Korang boleh layan Tekken 7, Street Fighter 5, Super Smash Bros. Wii U, King of Fighters 14, Guilty Gear Xrd REV 2, Injustice 2 and Ultimate Marvel vs. Capcom 3 sepanjang tournament dua hari yang diadakan di Power Mac Center Spotlight, Circuit Makati, Filipina!

Yang pastinya, acara utama adalah pertandingan Tekken 7 yang turut menjadi acara kelayakan Asian circuit bagi Tekken World Tour. Beberapa bintang Tekken dari Korea dan Jepun akan turut hadir seperti FOX|JDCR, Yamasa|Nobi, FOX|Saint, Yamasa|Take, Knee, Yamasa|Yuu, KuroKuro, CO|Tanukana dan ramai lagi.

Bagaimanapun tumpuan kitorang adalah wakil-wakil pasukan Malaysia; Armaggeddon FV Arenz, Armaggeddon FV Meat (Indonesia), W1NT3RW0LF dan R3TAL1AT3!
Good luck korang!


XCOM 2 Kini Di PlayStation 4 Dan Xbox One!

2K Games telah menerbitkan sebuah trailer baru XCOM 2 sempena penerbitannya di konsol generasi kini.

XCOM 2 telah menerima pelbagai respon positif dari pelbagai pengkritik semasa penerbitannya di PC walaupun mengalami beberapa masalah teknikal melibatkan kelancaran frame rate. Ikuti review mengenai XCOM 2 yang mengupas pelbagai pros dan cons keluaran terbaru Firaxis Games ini.
XCOM 2 diterbitkan untuk pasaran Asia di konsol PlayStation 4 dan Xbox One pada 30 September ini dan pasaran Amerika telah pun menerima versi ini.
Good luck, console commanders!


Lagenda DotA 2: Syed “SumaiL” Hassan – Dari Pakistan Ke US Untuk Menjadi Jutawan DotA 2!

Mengapakah dalam semua mid players, ramai berkata SumaiL adalah mid player yang paling disukai ramai dan dipilih sebagai MVP hampir setiap TI?

Apakah yang ada pada SumaiL? Jom kita baca 10 fakta tentang SumaiL.
10. Nama Betulnya Adalah Syed Sumail Hassan.

Nama betulnya adalah Syed Sumail Hassan dan tarikh lahirnya adalah pada 13 Februari 1999. Beliau berasal dari Pakistan dan ada seorang abang Yawar Hassan iaitu seorang professional gamer juga yang sedang bermain dalam pasukan Team Freedom. Beliau bermain untuk pasukan Evil Geniuses selama dua tahun.
9. Sehingga Usia 18 Tahun, SumaiL Telah Memenangi Sebanyak USD 2 Juta.
http://gph.is/2tU0oDm
Beliau adalah player e-Sports yang menerima bayaran termahal di negaranya dan ke-tiga diseluruh dunia. SumaiL dengan ahli pasukannya UNiVeRsE dan ex-ahli ppd memenangi sebanyak 3 juta USD setiap seorang.
8. Beliau Bermain DotA 2 Sejak Berusia 8 Tahun.

Beliau mula bermain DotA 2 pada usia yang sangat muda. Pada masa itu, SumaiL sentiasa bermain DotA 2 di cyber cafe di Pakistan dan beliau bercerita tentang satu hari beliau tidak ada duit untuk bermain di cyber cafe dan menjual basikalnya untuk menyambung main DotA 2. Beliau berkata,”Pilihan yang sangat saya kesali.”
7) Hanya Bermain Untuk Pasukan Evil Geniuses (EG).

Beliau hanya bermain untuk pasukan EG sebagai pemain professional DotA 2. Dengan playstyle yang dapat menarik perhatian UNiVeRsE, beliau mendapat tawaran daripada EG dan menunjuk bakatnya beberapa hari selepas menyertai pasukan ini.
Tetapi, disebabkan playstyle SumaiL pertandingan yang disertai oleh EG pada masa itu gagal. Justeru, pada bulan Februari, SumaiL menebus kegagalan tersebut dengan membuktikan bakatnya untuk carry pasukannya mencapai kemenangan dalam pertandingan yang ada pada masa itu, termasuk The International 2015.
6) SumaiL Mempunyai Sijil Guinness World Record.

Oleh kerana penyertaannya dalam The International 2015, beliau menjadi pemain yang paling muda untuk bermain dalam pertandingan e-Sports dengan wang hadiah USD1 juta. Oleh itu, SumaiL mendapat pengiktirafan Guinness World Record.
5) “Tak Makan, Tak Minum. Hanya Komputer Selama 18 Jam”

Apabila beliau pindah dari Pakistan ke Illinois pada usia 14 tahun, beliau membeli komputer untuk bermain DotA 2. Beliau tidak makan atau minum, hanya duduk bermain di hadapan komputer selama 18 jam setiap hari. Ini membuktikan bahawa SumaiL hendak menjadi seorang pemain DotA 2 profesional. Korang ada ke dedikasi sebegini?
4) Majalah TIMES Menyenaraikan SumaiL Antara 30 Remaja Berpengaruh Bagi Tahun 2016.

Oleh sebab latar belakangnyan dan sikap dedikasinya, beliau berjaya memenangi USD1 juta dengan pantas. Majalah TIMES menyenaraikan beliau sebagai remaja yang berpengaruh di dunia pada tahun 2016. Beliau juga telah disenaraikan sebaris dengan Jayden Smith, Shawn Mendes, the Obama sisters dan ramai lagi..
3) Semasa Kecil, SumaiL Minat Bermain Kriket.

Di Pakistan, kriket adalah salah satu sukan yang digemari ramai. Pada umur yang muda, beliau mula bermain kriket dan berhenti untuk fokus bermain DotA 2 dari usia 8 tahun sehingga sekarang. Sebelum beliau bermain DotA 2, beliau bermain game Age of Empires sejak berusia 6 tahun.
2) Troll Dan Pak Lawak Dalam Pasukan.

Air muka SumaiL mungkin nampak garang dan serius. Tetapi beliau adalah seorang yang gemar berlawak dalam EG. Dalam temuramah untuk DotA Asia Championship 2015, beliau sengaja menjawab soalan dengan jawapan yang membuatkan pasukannya stress dan menyebabkan interview diambil semula.

1) Storm Spirit Dan Shadow Fiend Adalah Signature Hero Beliau.
Beliau mempamerkan bakatnya di DotA Asia Championship 2015 dengan menggunakan Shadow Fiend. Beliau adalah pengasas Meta baru yang menyebabkan Shadow Fiend menggunakan Eul’s Scepter of Divinity dalam pertandingan tersebut.
SumaiL memenangi pertandingan tersebut, beliau menunjukkan bakatnya dengan menggunakan Storm Spirit pula yang menyebabkan game capai kemenangan pertandingan pertamanya dengan KDA 17/7/11.

Selepas mengetahui 10 fakta ini, adakah SumaiL seorang player yang memang boleh dikatakan seorang pemain MVP untuk DotA 2? Apakah komen korang semua?